cyanic-selkie/wikianc huggingface dataset:
ක්‍ෂය රෝගය
ක්‍ෂය රෝගය පිළිබද ලෝක තත්වය
1960 ගණන් වනවිට යටත් පිරිසෙන් එක්කෝටි පනස්ලක්‍ෂයක් පමණ මෙ‍ම ක්‍ෂය රෝගයෙන් පෙළිණි.මෙ‍ම රෝගයෙන් වර්ෂයක් පාසා තිස්ලක්‍ෂයකට වැඩි සංඛ්‍යාවක් මිය යයි.සංවර්ධිත රටවල ක්‍ෂය රෝගයෙන් සිදුවන මරණ පහළ බැස ඇති අතර ක්‍ෂය රෝගයෙන් පෙළෙන සංඛ්‍යාව පහළ බැස නැත.ක්‍ෂය රෝගයෙන් පෙළෙන්නන්ගෙන් 80% වැඩි ප්‍රමාණයක් ජීවත්වනුයේ සංවර්ධනය වෙමින් පවතින රටවලය.ඉන්දියාවේ වසරක් පාසා ක්‍ෂය රෝගයෙන් 500000 පමණ මිය යයි.මේ වනවි‍ට ලංකාවේ වාර්තාගත වු ක්‍ෂය රෝග මරණ සංඛ්‍යාව හේතු කිහිපයකින් අසතුටුදායක විය.ක්‍ෂය රෝගය හා ආශ්‍රිත සමාජ කැලල නිසා ඉන් සිදුවන මරණ බොහෝ ගණනක් සැබවින්ම ක්‍ෂය රෝගය නිසා යයි සහතික නොවීය.ජනගහනයෙන් 80%ක්ම වාසය කරන ග්‍රාමීය ප්‍රදේශවල ක්‍ෂය රෝගීන්ගෙන් වැඩි ප්‍රමාණයක් නියම රෝග විනිශ්චයකට භාජනය නොවන නිසා ඔවුන් අතර වන මරණ ක්‍ෂය රෝගයෙන් සිදු වූ මරණ ලෙස වාර්තාගත නොවී යයි.ක්‍ෂය රෝගයෙන් සම්පූර්ණ සුවය ලැබීමට අවුරැද්දක් හෝ ඊට වැඩිකලක් ගතවේ.මෙය බෝවන රෝගයක් නිසා එකම පවුලක දෙදෙනකුට හෝ ඊට වැඩි ගණනකට හෝ එකවර රෝගය වැළදීම විරළ නොවීය.
ක්‍ෂය රෝගය පිළිබද ලංකාවේ තත්වය
ලංකාවේ වසරකට නව ක්‍ෂය රෝගීන් 900-10000ත් අතර ප්‍රමාණයක් ජීවත් වේ.කොළඹ,ගම්පහ,කළුතර,නුවර,ගාල්ල යන දිස්ත්‍රික්කවල රෝගීන් වාර්තා වීම වැඩිය.ක්‍ෂය රෝගය සුව කිරීම සදහා අවශ්‍යවන සියලුම සම්පත් අදවනවිට අප සතුව පවතී.ක්‍ෂය රෝගය මිනිසා විසින්ම ඇතිකරගන්නා නිසා එය මැඩලීම අපහසුය.ලංකාවේ ළය රෝහල්,ළය සායනික හා ක්‍ෂය රෝගීන් සදහා වූ රජයේ අනෙක් සේවාවන්ගේ විශාල වෙනස්වීම් සිදු වී ඇත.ලජ්ජාව හා භය නිසා මෙම රෝගය සගවා සිටින පිරිස වැඩිය.එම නිසා ඔවුන්ගෙන් තව තවත් මේ රෝගය බෝ වේ.ක්‍ෂය රෝගය හේතුවෙන් බොහෝ විට දුක් විදීම,ආර්ථික අමාරැකම්,තම අසල්වාසීන් කොන් කිරීම නිසා රෝගීන්ගේ සිතෙහි ඇතිවන මානසික පෙලීම ආදී තත්ව දැකිය හැක. අදවනවිට ලංකා රජයේ ක්‍රියාමාර්ගය වී ඇත්තේ සූතිකාගාරයෙන් මසකට සෑහෙන ඖෂධ ප්‍රමාණයක් නොමිලේ රෝගීන්ට ‍බෙදා දීමයි.රෝගී කාලය තුළ තනි පුද්ගලයකුට රු.40/=ක් සහ පවුලකට රු.80/= හෝ ඊට වැඩි ප්‍රමාණයක් හෝ දීමනාවක් රජය විසින් ලබා දේ.රෝගීන්ගෙන් වැඩිදෙනෙක් ක්‍රමවත් ලෙස ඖෂධ පාවිච්චි නොකිරීම නිසා සුවය නොලබා දීර්ඝ කාලයක් තිස්සේ එම දීමනා ලබා ගනිමින් සිටී.ලංකාව තුළ මෙම රෝගය සගවා ගෙන ජීවත්වන පිරිස වැඩිය.කෙසේ වෙතත් ක්‍ෂය රෝගය නිට්ටාවටම සුව වූ පසුව ආයුෂ අඩු වීමක් සිදු නොවේ.අතුරු ආබාධ ඇතිවීම ද ඉතා අවමය.වර්තමානය වනවිට බෙහෙවින්ම අවශ්‍යවනුයේ ක්‍ෂය රෝගය පිළිබද නිසි තතු මාධ්‍ය මගින් හෝ ජනතාවට දැනුම්දීමයි.
ක්‍ෂය රෝගය සම්බන්ධයෙන් මේතාක් ගෙන ඇති ක්‍රියා මාර්ග
1945 ක්‍ෂය රෝග මර්දන ව්‍යාපාරය ඇති කිරීම
1949 B.C.G.එන්නත ප්‍රථමවරට ලබාදීම
1953 දී රජයේ මුදල් යෝජනා ක්‍රමය ඇති කිරීම
1963 දී උපන් දරුවන් සදහා B.C.G.එන්නත ප්‍රථමවරට හදුන්වාදීම
1950 දී රැකියාවලට යන පුද්ගලයන්පරීක්‍ෂා කිරීම සදහා කුඩා X කිරණ ඡායාරෑප ගැනීම ආරම්භ කිරිම
වාට්ටු සෑදීම හා ළය චිකිත්සාගාර ඇති කිරීම
මහජනයා දැනුවත් කිරීමේ ව්‍යාපාර ඇති කිරීම
ක්‍ෂය රෝගය සදහා ඖෂධ නොලේ සැපයීම
දැනුවත් කිරීමේ වැඩසටහන් දියත් කිරීම
මූලාශ්‍ර
ප්‍රවර්ගය:රෝග
දර්ගානගරය
ශ්‍රී ලංකාවේ බස්නාහිර පළාතේ, කළුතර දිස්ත්‍රික්කයේ දකුණු දෙසට වන්නට පිහිටි අර්ධ නාගරික ප්‍රදේශයකි දර්ගානගරය. දර්ගා නමැති මුස්ලිම් මස්ජිදය හේතු කොට ගෙන මෙම නම ලැබී තිබේ. අලුත්ගම මතුගම ප්‍රදාන මාර්ගයේ අලුත්ගම දෙස සිට 3km දුරින් මෙම ප්‍රදේශය පිහිට ඇත. ප්‍රතිශතය අනුව මුස්ලිම් වරුන් වැඩි පිරිසක් මෙහි වාසය කරනු ලබය්.
ශුද්ධවූ ලූක් තුමාගේ සුභාරංචිය
ශුද්ධවූ ලූක් තුමාගේ සුභාරංචිය යනු,  ධර්ම සංහිතානුකූල සුභාරංචි සතරෙන් තුන්වෙනිය වෙයි. ජේසුස් ක්‍රිස්තුස් වහන්සේගේ වංශාවලිය, උපත, ධර්ම ප්‍රචාරය, මරණය, උත්ථානය සහ, ස්වර්ගාරෝහණය එය විසින් විස්තර කරයි.
ශුද්ධවූ ලූක් තුමාගේ සුභාරංචිය යනු, සුභාරංචි සතරෙන් දිගුම එක වන අතර නව ගිවිසුමෙහි දිගුම පොත වෙයි; ප්‍රේරිතයන්ගේ ක්‍රියා පොත හා සමග සැලකූ කල, ලූක්–ක්‍රියා නමින් හැඳින්වෙන, එකම කතුවරයාගේ වෙළුම් දෙකක කෘතියක් එය තනයි. ලූක්–ක්‍රියා කෘතියෙහි දේව ධර්ම ශාස්ත්‍රයෙහි ප්‍රධාන ප්‍රතිෂ්ඨාව නම් "ගැලවීමෙහි ඉතිහාසය" වෙයි, එනම් එතුමා දැනටමත් ක්‍රියා කර ඇති ආකාරය තුලින්  සහ ඉතිහාසය තුල එතුමන් ක්‍රියා කරනු ලබන්නාවූ ආකාරය තුලින් දෙවියන්වහන්සේගේ අභිප්‍රාය පෙන්නුම් කරන බවට කතුවරයා විසින් අවබෝධ කර ගැනුමයි. එය විසින් පළමුවන සියවසෙහිදී ක්‍රිස්තියානි ධර්මයෙහි ඉතිහාසය අවදි තුනකට බෙදා වෙන් කල අතර, සුභාරංචිය වෙතින් මෙයින් පළමු අවදි දෙක විස්තර කෙරිණි – ගැලවුම් කරුවාණන් වූ ජේසුස් වහන්සේ මනුෂ්‍යයන් අතරට පැමිණීම, එතුමන්ගේ උපතෙහි සිට ස්නාවක ජුවාම් තුමා හමුවීම වෙතින් උන්වහන්සේගේ මෙළොව මෙහෙයය ඇරඹුමෙන් පසුව එතුමන්ගේ මෙළොව ධර්ම ප්‍රචාරය, දුක්ප්‍රාප්තිය, මරණය, සහ උත්ථානය (සුභාරංචි කතාන්තරය එලෙසින්ම අවසන් කරමින්) යනුවෙනි. ශුද්ධවූ ලූක් තුමාගේ සුභාරංචියෙහි කතුවරයා විසින්, ක්‍රිස්තුස් වහන්සේගේ මෙළොව ජීවිතය පිළිබඳ විස්තරය සඳහා මූලාශ්‍රයක් ලෙසින් ශුද්ධවූ මාක් තුමාගේ සුභාරංචිය භාවිතා කර ඇති අතර, ජේසුස් වහන්සේගේ උගැන්වීම් සඳහා Q මූලාශ්‍රය නමැති  මනඃකල්පිත කියමන් එකතුවක් භාවිතා කලේ යැයි සිතනු ලැබේ. අනෙකුත් සුභාරංචි තුල දක්නට නොලැබෙන කරුණු, ශුද්ධවූ ලූක් තුමාගේ සුභාරංචියෙහි අඩංගු වන අතර, බොහෝ විට හැඳින්වෙන්නේ L (ලූක් සඳහා) මූලාශ්‍රය ලෙසිනි.
සටහන්
ප්‍රවර්ගය:ශුද්ධවූ බයිබලය
මාක්ගේ සුවිශේෂය
මාක්ගේ සුවිශේෂය, යනු නව ගිවිසුමේ එන සුවිශේෂ පොත් සතරෙන් (4) එකකි.
ප්‍රවර්ගය:ශුද්ධවූ බයිබලය
මිරොස්ලව් ක්ලෝසර්
මිරොස්ලව් ජෝසෙෆ් ක්ලෝසර් (උපත 9 ජූනි 1978) යනු,  ලාසියෝ ඉතාලියානු සේරියේ ආ සහ ජර්මානු ජාතික පාපන්දු කණ්ඩායම සඳහා පහර එල්ල කරන්නෙකු ලෙස ක්‍රීඩාකරන ජර්මානු වෘත්තිය  පාපන්දු ක්‍රීඩකයෙකි.
ගෝල 71 ක් ලබා සිටින ක්ලෝසර් ජර්මනියේ සමස්ත කාලීන හොඳම ලකුණු රැස්කරන්නා වෙයි. 2002 මංගලාවතරණ ලෝක කුසලානයෙහිදී ගෝල පහක් රැස් කර ගත් ඔහු, ජර්මනියේ පැවති 2006 ලෝක කුසලාන පාපන්දු තරගාවලියේදී යළිත් පස් වතාවක් ලකුණු රැස් කරමින්, රන් සපත්තුව දිනා ගත් අතර (පෙරුවියානු ක්‍රීඩක ටෙයොෆිලො කුබිලාස් සිදු කලාට පසුව) වෙනස් ලෝක කුසලාන දෙකකදී  අඩුම වශයෙන් ගෝල පහක් හෝ රැස් කල දෙවන ක්‍රීඩකයා බවට පත් විය (ක්ලෝසර්ගේ ජර්මානු සමදේශීක තෝමස් මුලර් විසින් මෙම වාර්තාව ඉන්පසු සම කරන ලදි). 2010 ලෝක කුසලාන පාපන්දු තරගාවලියේදී සතරවතාවක් ලකුණු රැස් කිරීමටද ක්ලෝසර් සමත්වූ අතර, 2014 ලෝක කුසලාන පාපන්දු තරගාවලියේදී, බ්‍රසීලයට එරෙහි 7–1 අර්ධ-අවසාන ජයග්‍රහණයේදී එක් ගෝලයක්ද සහිතව, දෙවරක් ලකුණු රැස් කරමින්,  ගෝල  16 ක මුළු ලකුණු සංඛයාවක් රැස්කිරීම හා සමගින්,    ෆීෆා ලෝක කුසලාන පාපන්දු තරගාවලියේ ඉතිහාසයේ සමස්ත ඉහළම ලකුණු රැස් කරන්නා වෙමින් රොනල්ඩෝ අභිබවා ගියේය. 2014 තරගාවලියේදී ලකුණු රැස් කිරීම හා සමගින්, විවිධ ලෝක කුසලාන පාපන්දු තරගාවලි සතරක ගෝල රැස් කිරීම සිදු කල එකම ක්‍රීඩකයන් වෙමින්, ඔහුගේ සමදේශීක ඌවෙ සීලා සහ  බ්‍රසීලියානු පේලෙ යන ක්‍රීඩකයන් විසින් හිමි කර තුබූ මස්තකප්‍රාප්තීන් සම කිරීමට ක්ලෝසර් විසින්  සමත් වූ අතරම විවිධ තරගාවලි තුනකදී අඩුම වශයෙන් ලකුණු සතර බැගින් හෝ රැස් කල එකම ක්‍රීඩකයා විය. ක්ලෝසර් විසින් ලකුණු රැස් කල කිසිදු තරගයක් ජර්මානු ජාතික කණ්ඩායම විසින් පරාජය වී නොමැත.
නෙෆර්ටෙම්
thumb|left| නෙෆර්ටෙම් නෙෆර්ටෙම් (බොහෝවිට "පියවෙන අලංකාර තැනැත්තා" හෝ "පියවෙන්නේ නැත්තා"; නෙෆර්ටම් හෝ නෙෆර්-ටෙමු ලෙසින් ශබ්ද නැගෙයි) යනු,  ඊජිප්තියානු පුරාණෝක්තිවේදයෙහි ආරම්භයෙහිදී ලෝකය මැවීමේදී, ආදිමය ජලයෙන් නැගී ආ නෙළුම් මලක් විය.
වළි කුකුලා
ලංකාවට ආවේනික මෙම සත්වයා ලංකාවේ ජාතික පක්ෂියා වේ. පහත රට වියළි කලාපයේ වාසය කරන මේ සතා සාමාන්‍ය කුකුලෙකුට වඩා තරමක් කුඩා ය. කළු හා දුඹුරු පැහැති පියාපත් අතර දම් පැහැති දිලිසෙන පියාපත් ඇත.
බිම් සවිය
බිම් සවිය යනු රජය විසින් ක්‍රියාත්මක කරනු ලබන, ඉඩම් සඳහා පවතින්නා වූ හිමිකම ශක්තිමත් කරන්නා වූ වැඩසටහනකි.
Gospel of John
ප්‍රවර්ගය:ශුද්ධවූ බයිබලය
OpenBSD
ඕපන් බීඑස්ඩී යනු යුනික්ස් වැනි පරිඝණක මෙහෙයුම් පද්ධතියක් වන අතර බ(ර්)කෙලි ම්‍රුදුකාණ්ග ව්‍යප්තියෙන් නිමැවෙන.
ගැලීලියේ ගැලීලි
ඉතාලි ජාතික ගැලීලියෝ ගැලිලි භෞතික විද්‍යාඥයෙකු, ගණිතඥයකු , තාරකා විද්‍යාඥයකු සහ දාර්ශනිකයෙකු වූ අතර විද්‍යාත්මක විප්ලවය / පුනරුදය උදෙසා විශාල කාර්යභාරයක් ඉටු කළේය. ඔහුගේ මූලික ක්‍රියාකාරකම් අතරට දුරේක්ෂය වැඩි දියුණු කිරීම සහ එමගින් තාරකා විද්‍යාත්මක සොයාගැනීම් සිදු කිරීම සහ කොපර්නිකානු වාදයට සහය පළ කිරීම ද වේ. ගැලීලියෝ “නූතන විද්‍යාවේ පියා” “විද්‍යාවේ පියා” “නූතන භෞතික විද්‍යාවේ පියා” සහ “නුතන නිරීක්ෂණාත්මක තාරකා විද්‍යාවේ පියා” යනාදී විරුධාවලිවලින් පිදුම් ලබන්නෙකි. ප්‍රගති විද්‍යාව යටතේ ගැලීලියෝ විසින් වර්තමානයේ භෞතික විද්‍යාත්මක ඉගැන්වීම් පටිපාටිවල ආරම්භක අවධියේ උගන්වනු ලබන ඒකාකාර ත්වරණයෙන් චලිත වන වස්තූන් පිළිබද අධ්‍යයනය කරන ලදී. සූර්ය ලප නිරීක්ෂණය හා ඒවා පිළිබද වැඩිදුර අධ්‍යයනය සිදු කිරීමත්, ගැලීලියානු චන්ද්‍රයන් ලෙස වර්තමානයේ දී හැදින්වෙන බ්‍රහස්පතිගේ විශාලම චන්ද්‍රයන් සිව්දෙනා සොයාගැනීමක් ගැලීලියෝ තාරකා විද්‍යාවට දැක්වූ දායකත්වයට උදාහරණ වේ. තවද ව්‍යවහාරික විද්‍යාව හා තාක්ෂණය පිළිබද කටයුතු ය‍ටතේ ගැලීලියෝ විසින් මාලිමා යන්ත්‍ර සැලැස්ම ද වැඩි දියුණු කරන ලදී. කොපර්නිකානුවාදයට ගැලීලියෝ විසින් සහාය දැක්වීම ඔහුගේ ජීවිත කාලය තුළ දී විවාදයට තුඩු දුන් කරුණක් විය. භූකේන්ද්‍රවාදය ඇරිස්ටෝටල්ගේ කාලයේ සිටම පිළිගත් මතවාදය වූ අතර ගැලීලියෝ විසින් එය බැහැර කිරීම නිසා කතෝලික පල්ලිය විසින් සූර්ය කේන්ද්‍රවාදය සත්‍ය බව අදහස් පළ කිරීම තහනම් කරන ලදී. ඒ සදහා බලපෑ ප්‍රධාන හේතු වූයේ සූර්ය කේන්ද්‍රවාදය බයිබලයේ වචනාර්ථ අරුතට පටහැනි වීම සහ සූර්ය කේන්ද්‍රනවාදය සදහා වූ සාක්ෂි එකල අල්ප වීමයි. මෙම ක්‍රියාදාමයේ ප්‍රතිඵලයක් ලෙස ගැලීලියෝට සිය සූර්ය කේන්ද්‍රවාදී අදහස් ප්‍රසිද්ධියේම බැහැර කිරීමට සිදු වූ අතර කතෝලික පරීක්ෂක සභාවේ නියෝග මත ජීවිතයේ අවසාන කාලය නිවාස අඩස්සියට යටත්ව ගෙවීමට සිදු විය.
රයිගම් කෝරළය
අතීත සිංහලේ දේශය පරිපාලන අතින් පලාත් හතරකට බෙදී පැවතිනි. ඒ රුහුණු, මායා, පිහිටි, මළය ලෙසිනි. එවා දිසා ලෙස බෙදා දිසා කෝරළවලට බෙදා පැවතුනි. කෝරළ පත්තුවලට බෙදා තිබුණි. පත්තු සමන්විත වූයේ ආරච්චි වසම් වලිනි. ඒ තුළ විවිධ ගම්මානන විය. මෙම පැරණි පරිපාලන සම්ප්‍රදායන්ට අනුව මායා රටට අයත් කෝරළ අතර රයිගම් කෝරළය ප්‍රමුඛ තැනක් ගනී. අප රයිගම් කෝරළයට පත්තු 6කි. මේ බව කඩවත් පොත්වල දැක්වේ(ලංකා කඩවත් විත්ති- මාරඹේ)
1. රයිගම් උඩුගහ පත්තුව
2. රයිගම් කුඹුක පත්තුව
3. රයිගම් අධිකාරී පත්තුව
4. රයිගම් තල්පිටිබද්ද පත්තුව
6. මුන්වත්තේ බාගේ පත්තුව
මේ අතරින් වත්මන් ඉංගිරිය ප්‍රෙද්ශීය ලේකම් බල කොට්ඨාසය අයත්ව පැවති උඩගහ පත්තුව වනාහී උතුරෙන් හේවාගම් කෝරළයටත්, නැගෙනහිරෙන් සබරගොමුවටත්, දකුණෙන් කාල නදිය හා පස්ටදුන්ත් කොරළයටත්, බස්නාහිරෙන් රයිගම් කුඹුකේ පත්තුවටත් මායිම්ව පවතිනවා.
වර්තමාන බෙදීම් අනුව රයිගම් උඩුගහ පත්තුව වනාහී ඉංගිරිය ප්‍රාදේශීය ලේකම් බල ප්‍රදේශයට බෙහෙයින්ම සමානවේ.
කුඹක පත්තුව හොරණ ප්‍රාෙද්ශීය ලේකම් කොට්ඨාසයද, අධිකාරි පත්තුවට බණ්ඩාරගම ප්‍රාලේ කෝට්ඨාසවද, තල්පිටියේ සිට බොල්ගොඩ ගඟ ඔස්සේ හිරණ ගොරකාන දක්වාවූ කලාපය තල්පිටිබද්ද පත්තුවටද, පානදුර නගර කලාපය පානදුර තොටමුණ පත්තුවටද, මදුරාවල හා මිල්ලනිය කොට්ඨාස මුන්වත්තබාගේ පත්තුවටද අයත්ය. (ආරියරත්න ජේ.ටී - අසිරිමත් රයිගම පිට 12)
රයිගම කොරළයක් ලෙසින් ඒ නමින් සංවිධාන ගත වෙන්නේ පොළොන්නරු යුගයේදීය. ඒ හිරණ්‍ය මළය හා පාන බුන්න දනව්වේ කොටසක් එක් වීමෙනි. හිරණ්‍යමළයේ සීමාවන්ට පානදුර තොටමුණ පත්තුව හා තල්පිටිබද්ද පත්තුව හැර සෙස පත්තු අයත්ව තිබිණ. එම පත්තු දෙක යත්ව පැවතියේ පාණ බුන්න දනව්වටය.
මැඩ්රිඩ්
මැඩ්රිඩ් යනු ප්රාග්ධනය වල ස්පාඤ්ඤය. නගරය පාහේ පවතී මිලියන 3.2 කි වැසියෝ ය සමග අගනගරයක් ප්රදේශයේ ජනගහනය මිලියන 6.5 ක පමණ ජනතාවක්. එය තුන්වන විශාලතම නගරය වේ යුරෝපීය සංගමය තුල අනතුරුව ලන්ඩන් සහ බර්ලින්.
ප්‍රවර්ගය:ස්පාඤ්ඤය ප්‍රවර්ගය:අගනගර
බ්‍රසීලය එරෙහි ජර්මනිය (2014 ෆීෆා ලෝක කුසලාන පාපන්දු තරගාවලිය)
බ්‍රසීලය එරෙහි ජර්මනිය යනු, එම වසරෙහි ෆීෆා ලෝක කුසලාන තරගාවලියෙහි පළමු අර්ධ-අවසාන තරගය ලෙසින්, බ්‍රසීලයෙහි, බේලො හොරිසෝන්ටෙ නගරයෙහි, එස්ටාඩියෝ මිනේරෝ ක්‍රීඩාංගණයෙහිදී, 2014 ජූලි 8 දිනදී පැවති පාපන්දු තරගය වෙයි. මෙම අදියර වන විට කණ්ඩායම් දෙකම තරගාවලියෙහි අපරාජිතව සිටියහ. තරගය අවසන් වූයේ බ්‍රසීලය] සඳහා සංවේගය ඉපදවූ පරාජයක් අත් කර දෙමිනි; ජර්මනිය අඩ-කාලයේදී 5–0 ලෙසින් ඉදිරියෙන් සිටි අතර, ඔවුන් අවසානයේදී 7–1 ලෙසින් ජය ගත්හ. ජර්මනියේ ටෝනි කෲස් තරගයේ වීරයා ලෙසින් තෝරා ගැනිණි. මෙක්සිකානු තරග විනිසුරු මාර්කෝ රොද්‍රීගස් නායකත්වය ගත්  කොන්කකැෆ්  නිලධාරින් විසින් මෙම තරගය පරිපාලනය කරන ලදි.
ජර්මනියේ ජයග්‍රහණය සනිටුහන් කළේ ෆීෆා ලෝක කුසලාන අර්ධ-අවසාන තරගයකදී වැඩිම සීමාන්තිකයකින් ලත් ජයග්‍රහණයයි. මෙම තරගය අවසානයේදී, ලෝක කුසලාන ඉතිහාසයේ වැඩිම ගෝල ප්‍රමාණයක් රැස් කිරීම ජර්මනිය විසින් මුදුන්පත් කර ගත්තේ, ඔවුන්ගේ ගෝල් සංඛ්‍යාව වූ 223, බ්‍රසීලයේ 221 අභිබවා යෑම නිසාය.
ආශ්‍රිත
ප්‍රවර්ගය:2014 ෆීෆා ලෝක කුසලාන ප්‍රවර්ගය:ෆීෆා ලෝක කුසලාන තරග ප්‍රවර්ගය:බ්‍රසීලියානු ජාතික පාපන්දු කණ්ඩායම් තරග ප්‍රවර්ගය:ජර්මානු ජාතික පාපන්දු කණ්ඩායම් තරග ප්‍රවර්ගය: බේලො හොරිසෝන්ටෙහී පාපන්දු ක්‍රීඩාව ප්‍රවර්ගය:ජර්මානු පාපන්දු ක්‍රීඩාවෙහි 2013–14 කාල පරිච්ඡේදය ප්‍රවර්ගය:බ්‍රසීලියානු පාපන්දු ක්‍රීඩාවෙහි 2014 කාල පරිච්ඡේදය ප්‍රවර්ගය:බ්‍රසීල–ජර්මානු සබඳතා ප්‍රවර්ගය:වාර්තාගත සම්මේලන පාපන්දු ජයග්‍රහණ
ෆ්‍රීස්ලන්ත්
ෆ්‍රීස්ලන්ත් හෝ ෆ්‍රීසියා යනු නෙදර්ලන්තයේ උතුරෙහි වන්නට පිහිටි පළාතක් වන අතර පුරාතන හා වඩාත් විශාල ප්‍රදේශයක් වන ෆ්‍රීසියාහී කොටසකි.
ප්‍රවර්ගය:නෙදර්ලන්තයේ පළාත්  ප්‍රවර්ගය:NUTS 2 යුරෝපියානු සංගමයෙහි සංඛ්‍යානමය ප්‍රදේශ ෆ්‍රීස්ලන්ත් ෆ්‍රීස්ලන්ත් ප්‍රවර්ගය:බහු නිල භාෂා සහිත යුරෝපයේ ප්‍රදේශ
බෙංගාල බෞද්ධ සංගමය
බෙංගාල බෞද්ධ සංගමය (বৌদ্ধ ধর্মাঙ্কুর সভা, බෞද්ධ ධර්මාංකුර් සභා) යනුවෙන් හැඳින්වෙන්නේ කොල්කතාව පාදක කරගත් බෞද්ධ සංවිධානයකි.
ඉතිහාසය
මෙම ආයතනය ස්ථාපිත කරන ලද්දේ ක්‍රිපාසරන් විසින් 1892 ඔක්තෝබර් 5 දින දී ය. මෙය ශ්‍රී ලාංකික බෞද්ධ නූතනවාදය වැනි දකුණු ආසියානු බෞද්ධ නූතනවාදී ව්‍යාපාරයන් මෙන්ම පරමවිඥානාර්ථය වැනි බටහිර විද්වත් ව්‍යාපාරයන් හි ආභාසය ලද්දකි. මෙම සංවිධානයෙහි පරමාර්ථය වන්නේ ඉන්දියාව තුළ බුද්ධ ධර්මයේ සංකල්ප ප්‍රචලිත කිරීම සහ පුනර්ජීවනය මෙන්ම බෞද්ධ අධ්‍යයන සඳහා අනුග්‍රහ දැක්වීමයි. 1908 දී මොවුන්ගේ ජර්නලය වන ජගජ්ජ්‍යෝති ප්‍රථම වරට ප්‍රකාශයටපත්කෙරිණි.
කුසගින්න
දේශපාලනය, මානුෂීය ආධාර සහ සමාජ විද්‍යාවන්හිදී, කුසගින්න යනු අඛණ්ඩ කාලයක් තුළ අත්‍යාවශ්‍ය පෝෂණ අවශ්‍යතා සපුරාලීමට ප්‍රමාණවත් ආහාර අනුභව කිරීම සඳහා සඳහා පුද්ගලයෙකු නොහැකි වීමයි.
ස්වේදගොන්
ශ්‍රී ලංකීය බෞද්ධ ඉතිහායට බොහෝ සේ නෑකම් කියන රාජ්‍යයක් ලෙස මියන්මාරය හැඳින්විය හැක. නමුත් බුදුරදුන්ගේ කේශ ධාතු අට නමක් තැම්පත් කර සෑදූ වෙහෙර ත්‍රිකුණාමලයේ ගිරිගඩු සෑය නොව මියන්මාරයේ ස්වේදගොන් චෛත්‍ය බව මියන්මාර හෙවත් බුරුම ඉතිහාසයේ සඳහන් වේ. ඒ නිසාම ඉන්දියාව මෙන්ම වර්තමාන මියන්මාරය ද බෞද්ධ උරුමයන් නිසාම නෑයන් වනු ඇත.
ධර්මරාජේශ්වර්
ධර්මරාජේශ්වර් යනුවෙන් හැඳින්වෙන්නේ ඉන්දියාවේ මධ්‍ය ප්‍රදේශ් හි මන්ද්සෞර් දිස්ත්‍රික්කයේ පිහිටි 4වන-5වන සියවට අයත් පුරාතන බෞද්ධ සහ හින්දු ලෙන් සිද්ධස්ථානයකි.
මේවාත් බලන්න
ඉන්දියානු ශෛලකර්ම ගෘහනිර්මාණ ශිල්පය
අරංදොර බලකොටුව
ලංකාවේ පහතරට පළාත් අල්ලා ගත් ලන්දේසීහු වසර 1665 සිට 1669 දක්වා උඩරට රාජධානියේ දේශසීමා ආක්‍රමණය කොට බලකොටු තැනූහ. 1667 දී හතර කෝරළයට කඩා වැදුණු ඔවුන් කෑගල්ලට නුදුරු අරන්දර ගමේ ඉදි කළ බළකොටුව ඉන් එකකි. කෑගල්ලට සැතැ. 6ක් පමණ නිරිත දෙසින් අරන්දර බළකොටුව පිහිටියේ ය. එය වත්මන් ගලිගමුව - රුවන්වැල්ල පාරේ පිටගල්දෙණිය ගමේ ඉදි කරන ලද්දකි.
ජයවීර බණ්ඩාර
සේනාසම්මත වික්‍රමබාහු ගෙන් පසු ක්‍රි.ව.1511 රජවිය. 1521 කෝට්ටේ ඇතිවූ විජයබා කොල්ලය සදහා ද සහය දුනි. ඒ හේතුවෙන් කෝට්ටේ රාජධානිය කෝට්ටේ, රයිගම, සීතාවක ලෙස කොටස් තුනකට වෙන්ව පැවතුණි. මෙකළ 1542 දී උඩරට ආක්‍රමණයක් ද සිදුවිය.
චන්ද්‍රගුප්ත තේනුවර
චන්ද්‍රගුප්ත තේනුවර 1960 දී ඉපදිණි.
ondon, UK
ෆාරෝ දිවයින්
ෆාරෝ දිවයින් යනු ඩෙන්මාර්ක රාජධානියෙහි පරමාධිපත්වය යටතේ පවතින දිවයින් සමුහයක් සහ කොදෙව් රැසක් වන අතර, දළවශයෙන් නෝර්වේ සහ අයිස්ලන්තය අතරමැද,  නෝර්විජීයානු මුහුද සහ උතුරු අත්ලාන්තික් සාගරය අතරතුර පිහිටයි. සම්පූර්ණ භූමි ප්‍රමාණය දළවශයෙන් 1,400 කිමී2 (540 සත සැත) වන අතර 2010 දී ජනගහණය 50,000 පමණ ජනයාගෙන් සමන්විත විය.
ආශ්‍රිත
ප්‍රවර්ගය:උතුරු යුරෝපය ප්‍රවර්ගය:1948 දී පිහිටුවුනු රාජ්‍යයන් හා භූමිප්‍රදේශ ප්‍රවර්ගය:ඩෙන්මාර්කයේ යමහල් ප්‍රවර්ගය:පේලියාජීන් යමහල්කරණය ප්‍රවර්ගය:නෂ්ට යමහල් ප්‍රවර්ගය:දවයින් රටවල්
සෞන්දර්ය අධ්‍යයන ආයතනය
2005 දී පීඨ  තුනක් යටතේ සෞන්දර්ය කලා විශ්ව විද්‍යාලය බවට පත් වීමට පෙර අධ්‍යයනාශ තුනක් යටතේ 1974 සිට 2005 දක්වා සෞන්දර්ය අධ්‍යයන ආයතනය හැටියට පැවතුණ අධ්‍යාපන ආයතනය පිලිබඳ තොරතුරු ගබඩා කිරීමේ හා යාවත්කාලීන කෙරෙන විකිපීඩියා පිටුවකි.
'ශ්‍රී ලංකා ජාතික කලා ආයතනය' යටතේ කුරුඳුවත්ත  හෝර්ටන් පෙදෙසේ  තිබුණ 'කලා හා ශිල්ප අංශය' 1965 දී තව දුරටත්  උසස් තත්වයක පිහිටුවා  එය අධ්‍යාපන අමාත්‍යාංශය යටතේ 'රජයේ කලා හා ශිල්ප විද්‍යාලය' ලෙස  පිහිටුවීමත්,   'ශ්‍රී ලංකා ජාතික කලා ආයතනය' යටතේ ම තිබුණ සංගීත අංශය 'රජයේ සංගීත විද්‍යාලය' ලෙස උසස් තත්වයක පිහිටුවීමත් මගින්   'සෞන්දර්ය අධ්‍යයන ආයතනය' නිර්මාණය වීමට පසුබිම ඇති විය. රජයේ නර්තන හා මුද්‍රා නාට්‍ය විද්‍යාලය ද  'ශ්‍රී ලංකා ජාතික කලා ආයතනය'ය යටතට ගැනුණ අතර  එවකට    රජයේ කලා හා ශිල්ප විද්‍යාලයේ විදුහල්පති ලෙස පත් ව සිටියේ ස්ටැන්ලි අබේසිංහ ය. රජයේ සංගීත විද්‍යාලයේ  විදුහල්පති ලෙස පත් ව සිටියේ ලයනල් එදිරිසිංහ  ය. රජයේ නර්තන හා මුද්‍රා නාට්‍ය විද්‍යාලයේ විදුහල්පති වූයේ පණිභාරත ය. 1973 දී බොම්බායේ ශ්‍රීමත් ජේ. ජේ. ව්‍යවහාරික කලා ආයතනයේ පීඨාධිපති  මහාචාර්ය එච්.ජී. හන්මන්ටේ සහ ඉන්දියාවේ බොම්බායේ ශ්‍රීමත් ජේ. ජේ. ලලිත කලා පාසලේ පීඨාධිපති මහාචාර්ය පල්සිකාර් යන අයට රජයේ කලා හා ශිල්ප විද්‍යාලය ප්‍රතිසංවිධානය කිරීමෙහිලා  සැලසුම් කිරීමට  ශ්‍රී ලංකා රජය විසින් ආරාධනා කරන ලද නමුත් එවැනි ප්‍රවණතාවක්  රජයේ සංගීත විද්‍යාලය සහ රජයේ නර්තන හා මුද්‍රා නාට්‍ය විද්‍යාලය ප්‍රතිව්‍යුහගත කිරීම සම්බන්ධයෙන් ඇති  වී නැත. කෙසේ නමුත් 1974 දී රජයේ කලා හා ශිල්ප විද්‍යාලය, රජයේ සංගීත විද්‍යාලය, රජයේ නර්තන හා මුද්‍රා නාට්‍ය විද්‍යාලය හා යාපනයේ රාමනාදන් ඇකඩමිය ඒකාබද්ධ කිරීමෙන් 'සෞන්දර්ය අධ්‍යයන ආයතනය' නිර්මාණය විය. එය කැළණිය විශ්ව විද්‍යාලයට අනුබද්ධ කරන ලද අතර උපාධි පිරි නමන ලද්දේ කැලණිය  විශ්ව විද්‍යාලය මගිනි.. වැඩිදුර බලන්න. https://vpa.ac.lk/history/ thumb|සරත් සූරසේන
මේවා ද බලන්න
ප්‍රවර්ගය:Sri Lankan art
__DISAMBIG__ __INDEX__ __NEWSECTIONLINK__
Living in India
Living in india 112.135.67.160 12:48, 18 මැයි 2023 (යූටීසී)
මොගාවෝ ගල් ගුහා
සිව්වන හා දසවන සියවස් අතර කාලයේ දී දකුණු සේද මාවතේ චීනයේ ගන්සු පළාතේ පිහිටි ඩන්හුවාං කාන්තාර සීමාවේ ආරක්ෂක බලකොටුවක් ලෙස මොගාවෝ ගල් ගුහා සංකීර්ණය හැඳින්වේ. එහි බෞද්ධ බිතුසිතුවම් හා මූර්ති රඳවා ඇති අතර කැටයම් කරන ලද ගුහා 500ක් පමණ තිබේ. එයින් ගල් ගුහා 30ක් පමණක් මහජන ප්‍රදර්ශනය සඳහා මේ වන විටත් විවෘත කර තිබීම විශේෂත්වයකි.
මෙහි ග්‍රීක, පසියානු හා හින්දු ආභාශය ලැබූ මූර්ති දහක් ගණනක් අඩංගු වේ. යෝධ ගලකින් නෙළන ලද බුදුන්ගේ සිනහව සහිත ප්‍රතිමාව, ටැන්ග් රාජවංශ සභිකයින් සංගීතය වාදනය කරන ආකාරය හා මකරුන් 🐉 පියාඹන ආකාරය ඇතුළත් පිළිම මෙහි විශේෂ තැනක් ගනී. ක්‍රි.ව. 366 සිට 13වන සියවසේ මුල් භාගයේ දී ෂියා රාජ වංශය බිඳ වැටුණත් ඩන්හුවාං හී තිබූ බෞද්ධයන්ගේ විශිෂ්ට ස්ථානයක් වන මොගාවෝ ගල් ගුහා සංකීර්ණ⁣යෙහි පැවති ඒ ප්‍රෞඩත්වය ම තවදුරටත් රැකගැනීමට ඔවුන්ට හැකි විය.
ෂියා රාජවංශය බිඳවැටීමත් සමඟ මධයම ආසියාවේ රාජධානි වලින් පැමිණි බෞද්ධ භික්ෂූන් වහන්සේලාට සහ මිෂනාරිවරුන්ට බෞද්ධ ආගම ප්‍රචාරය කිරීමට පිවිසිය හැකි ප්‍රධාන ස්ථානයක් බවට ඩන්හුවාං පත්කර ගත්තේ ය. ඒ අතර ක්‍රි.ව. 366 දී ඩන්හුවාං හී සිටින බෞද්ධයන් විසින් මොගාවෝ ගල් ගුහාව බෞද්ධයන් රකින ආරක්ෂක බලකොටුවක් ලෙස නම් කරන ලදී.
පසුව එය දහස් ගණනක් බුදුවරුන්ගේ ගුහාව යන අරුතින් ක්වාංෆෝ ඩොං ලෙසද හැඳින්වේ. එතැන් පටන් ඩන්හුවාං නගරයේ ප්‍රධාන බෞද්ධ මධ්‍යස්ථානයක් බවට හා වන්දනාමානයට පත්වන ප්‍රධාන ස්ථානයක් බවට මෙය පත්විය. මොගාවෝ ගල් ගුහාව තුළ ප්‍රාදේශීය සමාජයේ ප්‍රමුඛ කාර්යක් ඉටු කළ පැවදි ප්‍රජාවන් ගණනාවක් සිට ඇත. ඩන්හුවාං පාලනය කිරීමට පැමිණි ආණ්ඩුකාරවරුන් ගෙන් මොගාවෝ බෞද්ධ ගල්ලෙන සදහා ත්‍යාගශීලිව අනුග්‍රහයන් බොහෝමයක් හිමි විය.
ක්‍රි.ව. 1900 හා ක්‍රි.ව. 1911 වන ශතවර්ෂයේ දී මේ ගුහා තුල වැදගත් ලේඛන ඇතුළත් ' පුස්කොළ ගුහාවක් ' සොයාගන්නා ලදි. ඉන් පසුව මෙම පුස්තකාලය තුළින් සොයාගත් එම ලේඛන ලොව පුරා විසිරී ගිය අතර මේවායේ විශාලම එකතුව ඇත්තේ බීජිං, ලන්ඩන් , පැරිස් සහ බර්ලින් නගර වල බව වාර්තා වේ. එයට හේතුව වන්නේ මේ නගරය බටහිරින් චීන පරිපාලන භූමියට වෙළඳුන් ඇතුළු වූ පළමු නගරය වන බැවිනි. සුප්‍රසිද්ධ මොගාවෝ ගල් ගුහා සංකීර්ණය 1987 දී යුනෙස්කෝ ලෝක උරුම අඩවියක් ලෙස නම් කරන ලදි.
ටෙනිසන් පෙරේරා
ටෙනිසන් පෙරේරා යනු ශ්‍රී ලංකාවේ සිටින කෘතහස්ත ලේඛකයෙකි. කෘති සියයකට අධික ගණනක් ලියා තිබෙන ඔහු ප්‍රවීණ කෙටිකතාකරුවෙක්, නවකතාකරුවෙක් සහ පරිවර්තයෙක් ද වෙයි. නව සාහිත්‍ය ප්‍රවණතා මෙරටට හදුන්වා දීමට මුල් වූ ලේඛකයන් අතර ප්‍රමුඛයෙක් ලෙස සැලකෙන ඔහුගේ මුල්කාලීන කෘති ආගමික සංස්ථාව, ජාතිවාදය, ධනේශ්වර සමාජය නිර්දය විවේචනයකට හසු කරයි. කේ. කේ. සමන් කුමාර තමන් විසින් සිංහල සාහිත්‍යයයේ නූතනවාදී ත්‍රිත්වය වශයෙන් හදුනා ගන්නා ලේඛකයන් අතරට සයිමන් නවගත්තේගම සහ අජිත් තිලකසේන සමග ටෙනිසන් පෙරේරා ද ඇතුළත් කරයි.
වයස 18දී උත්තරීතර සඳඑළිය කෙටිකතා සංග්‍රහය පළකරමින් සාහිත්‍ය ලෝකයට පිවිසෙන ඔහු 1967 වසරේ දී දැති රෝදෙන් උපන් බුදුන් නම් ආන්දෝලනාත්මක කෙටිකතා සංග්‍රහය රචනා කිරීමෙන් ප්‍රසිද්ධියට පත් විය. කාර්මික බුදුවරයකු ලාංකීය සමාජයට ඇවැසි ය යන අදහස දෙමින් ලියැවුණු එය රජය විසින් තහනම් කෙරුණි. මෙය ලංකාවේ තහනමකට ලක් වූ මුල් ම කෘතිය යි. ඔහුගේ බොහොමයක් කෙටිකතා සහ නවකතා තුළ අධිතාත්විකවාදී සහ මායායථාර්ථවාදී ලක්ෂණ දැකගත හැකි ය.
ජීවන තොරතුරු
1940 පෙබරවාරි 2 දින කැලණියේ දී උපත ලැබී ය. එකල කුඩා බුත්ගමුවේ පිහිටි (අද කුමර විදුහල නමින් හැදින්වෙන) රජයේ ඉංග්‍රීසි මිශ්‍ර පාඨශාලාවෙන් ඉගෙනුම ලැබී ය. උසස් පෙළ සදහා දර්ශනය විෂය හැදෑරූ හෙතෙම පසුව පේරාදෙණිය විශ්වවිද්‍යාලයෙන් එම විෂය සදහා බාහිර උපාධියක් ලබා ගත්තේ ය. රජයේ මුද්‍රණාලයේ ආධුනිකයකු වශයෙන් වෘත්තීය ජීවිතය ඇරඹී ය. කොමියුනිස්ට් පක්ෂයේ චීන පිළේ සාමාජිකයෙකු ලෙස වාමාංශික දේශපාලනයෙහි ද නිරත විය.
සාහිත්‍ය කෘති
ටෙනිසන් පෙරේරා සිය නිර්මාණවලට පාදක කරගත්තේ සමාජයේ පීඩිත ව සිටින සාමාන්‍ය පංතියේ ජනතාවගේ ජීවිතයයි. "ජීවන පුරුෂාර්ථ හා උදර පෝෂණය අතර අරගලය ටෙනිසන් තරම් ගැඹුරින් නූතනවාදී සාහිත්යික ලක්ෂණ උපයෝගී කරගෙන නිරූපණය කළ වෙනත් ලේඛකයෙකු නොමැති තරම්" යැයි මහාචාර්ය කුලතිලක කුමාරසිංහ පවසයි. කේ. කේ. සමන් කුමාර සයිමන් නවගත්තේගමගේ කෘති ඇසුරින් හදුනාගන්නා බෞද්ධ දර්ශනය ඇසුරු කරගත් ශ්‍රී ලංකාවට ම උරුම වූ පශ්චාත් නූතන සාහිත්‍යය ප්‍රවර්ගයක් වන බෞද්ධ ප්‍රඥා මාර්ගික සාහිත්‍යයට ටෙනිසන්ගේ සක්වල දඩයම කෘතිය ද අයත් වන බව ඔහු පෙන්වා දේ. ටෙනිසන්ගේ සක්වළ දඩයම නවකතාවේ සහ සයිමන්ගේ කෘති අතර සමානතා නිරීක්ෂණය කරන සමන් කුමාර මහා විහාරික ථෙරවාද මහාවංශ ඉතිහාස විවරණය ඉක්මවා යෑමට උත්සහ කිරීම, හීනයාන බෞද්ධ සංකල්ප වෙනුවට මහායාන බුදුදහම කරා යොමු වීම සහ හීනයානික ශ්‍රද්ධා මාර්ගය වෙනුවට මහායානික ප්‍රඥා මාර්ගය කරා යොමුවීම වැනි සිය නිරීක්ෂණ ඊට නිදසුන් ලෙස දක්වයි.
ටෙනිසන් පශ්චාත් යටත්විජිත ප්‍රවේශයකින් යුතු මෙන් ම උපහාසය අතිවිශිෂ්ට ව භාවිත කළ ලේඛකයෙකු ද වේ.
දැතිරෝදෙන් උපන් බුදුන්
ඔහු සිය දෙවන කෙටිකතා සංග්‍රහය වන දැති රෝදෙන් උපන් බුදුන් ප්‍රකාශයට පත් කළේ 1967 වසරේ දී ය. ලාංකික සමාජයට කාර්මික බුදුවරයෙක් ඇවැසි ය යන අදහස දෙමින් ලියැවුණු එය පවතින ධනේශ්වර සමාජය සහ ආගමික සංස්ථාව දැඩි විවේචනයකට හසුකරන්නක් විය. බෞද්ධ සමිති සම්මේලනය වෙනුවෙන් ලීලානන්ද කල්දේරා නම් අය කළ පැමිණිල්ලක් මත එම කෘතිය ලිවීමෙන් බුදුදහමට අපහාස කළ බව පවසමින් පොලීසිය විසින් ටෙනිසන් පෙරේරා ව අත්අඩංගුවට ගැනුණු අතර කොටුව රහස් පොලීසියට ගෙන යන ඔහු ව එහි දී නිළධාරීන් විසින් ප්‍රශ්න කිරීමට ලක්විය. පසුව කෘතිය රජය විසින් තහනම් කළ අතර වෙළදපොළේ තිබූ එහි පිටපත් සියල්ල මුද්‍රා තැබුණි. ටෙනිසන් පෙරේරා සතු ව තිබූ ඉතිරි පිටපත් සියල්ල ද රාජසන්තක කෙරුණි. ඔහු කොමියුනිස්ට් පක්ෂයේ චීන පිළේ පෙළඹවීම මත එම කෘතිය ලියන්නට ඇතැ යි යන්න පැමිණිලිකරුවන්ගේ විශ්වාසය විය.
- ටෙනිසන් පෙරේරා
සක්වළ දඩයම
ටෙනිසන්ගේ සක්වළ දඩයමට විෂය වන්නේ බුදුවරියක් වීමට පෙරුම් පුරන බෝසත්වරියක් පිළිබද කථාවකි. ඔහු එය සිංහලයන්ගේ සම්භවය ගැන කිවෙන සිංහබාහු, විජය-කුවේණි පුවත් සමග බද්ධ කරමින් පුරාකෘතික තලයක ඉදිරිපත් කරයි. දේවසභාවේ පුරුෂාධිපත්‍යයට එරෙහි ව තමා විසින් බිහිකරන බෝසත්වරියක් අනාගතයේ බුදුබවට පත්කරවන බවට අඥ්ඥතරා අභියෝග කරයි. අඥ්ඥතරා යනු මහායාන පීතෘ දේවතා සංකල්පයකි. අඥ්ඥතරාගේ මේ බලාපොරොත්තුව ඉටුකිරීමට නියමිත වන්නේ පද්මි නම් බෝසත්වරියයි. බුදුබව ලබාගැනීමේ පූර්වඅවශ්‍යතාවයක් ලෙස ඇය පුරුෂ ශුක්‍ර එක්රැස් කරගත යුතු වෙයි. ඇයගේ ආරක්ෂාව සැපයීම බාරවන්නේ විජයට ය. නමුත් විජය සමග කාම පාශයේ ගැලීම නිසා පද්මිට බුදුබව අහිමි වේ.
මෙමගින් ටෙනිසන් 90 දශකය මුල ශ්‍රී ලංකාවේ මතු වූ ස්ත්‍රීවාදී ව්‍යාපාරය ගැන පවසන බව සමන් කුමාරගේ මතයයි.
ආශ්‍රිත නාමාවලිය
ප්‍රවර්ගය:නූතන සිංහල සාහිත්‍යය ප්‍රවර්ගය:ශ්‍රී ලාංකික ලේඛකයෝ ප්‍රවර්ගය:ලාංකික සිංහලයෝ
අයි.සී.සී පිළිමළුන් පිටුදැකීමේ කුසලානය 1998 කණ්ඩායම් සංචිත
thumb| ජයග්‍රාහී කණ්ඩායමේ නායක දකුණු අප්‍රිකානු ක්‍රීඩක හන්සි ක්‍රොන්ජේ චැම්පියන්ස් කුසලාන ක්‍රිකට් තරඟාවලියේ ප්‍රථම අදියර වන 1998 අයිසීසී නොක් අවුට් කුසලාන තරඟාවලිය සඳහා සහභාගී වීමට තෝරා ගත් සංචිත නවය (සියලුම ටෙස්ට් රටවල්) මෙයයි. මෙම තරඟාවලිය බංග්ලාදේශයේදී 1998 ඔක්තෝබර් 24 සිට නොවැම්බර් 2 දක්වා පැවැත්විණි. කණ්ඩායම් වලට 30 දෙනෙකුගෙන් යුත් මූලික සංචිතයක් නම් කළ හැකි නමුත්, තරඟාවලිය ආරම්භ වීමට මාසයකට පෙර, නියම තරඟාවලිය සඳහා අවසර දෙනු ලැබුවේ 14 දෙනෙකුගෙන් යුත් කණ්ඩායම් සංචිතයක් සඳහා පමණි. පිළිමළුන් පිටුදැකීමේ තරඟාවලියේදී නවසීලන්තය සහ සිම්බාබ්වේ කණ්ඩායම් පමණක් පූර්ව සුදුසුකම් ලැබීමේ තරඟයකට සහභාගී වූහ. නවසීලන්තය එම තරඟය ජයග්‍රහණය කළ අතර අර්ධ අවසන් පූර්ව වටය සඳහා සුදුසුකම් ලබා ගත් අතර එහිදී ඔවුන් ශ්‍රී ලංකාවට මුහුණ දුන්හ. බටහිර ඉන්දීය කොදෙව් කණ්ඩායම කඩුලු 4 කින් පරාජයට පත් කරමින් දකුණු අප්‍රිකාව ICC නොක් අවුට් කුසලාන ක්‍රිකට් තරගාවලියේ සමාරම්භය දිනා ගත්තේය.
මයික් රින්ඩල්, හර්ෂල් ගිබ්ස් සහ ඇන්ඩෲ හඩ්සන් දකුණු අප්‍රිකානු සංචිතයට මුලින් තෝරාගෙන නොමැත. නමුත් පසුව තුවාල ලැබූ ගැරී කර්ස්ටන් වෙනුවට රින්ඩල්ව නැවත කැඳවූ අතර රින්ඩෙල්ගේ ආරම්භක සහකරු ලෙස ඩැරල් කලිනන් තෝරා ගන්නා ලදී. මුෂ්තාක් අහමඩ්, මොහොමඩ් සහීඩ් සහ අබ්දුල් රසාක් වෙනුවට අර්ෂාඩ් ඛාන්, ෂොයිබ් අක්තාර් සහ වසීම් අක්‍රම් පකිස්ථානු සංචිතයට කැඳවා ඇත. වැලමිටේ ආබාධයෙන් සුව නොවූ වකාර් යූනිස් ඉවත් වූ අතර අකිබ් ජාවිඩ් 14 දෙනෙකුගෙන් යුත් කණ්ඩායමට කැඳවනු ලැබීය. සයීඩ් අන්වර් සහ ඉන්සමාම් උල් හක් ආබාධයන්ට ලක්වීම හේතුවෙන් ඉවත් වීම හේතුවෙන් මූලික පාකිස්තානු සංචිතයෙන් ඉවත් කරන ලද අතර ඒ වෙනුවට සලීම් එලාහි සහ අක්තාර් සර්ෆරාස් කණ්ඩායමට කැඳවා තිබුණි. නවසීලන්තයේ ප්‍රධාන ක්‍රීඩකයින් වන ඩියෝන් නැෂ්, ක්‍රිස් කෙයාන්ස්, ලෝර්න් හෝවෙල් සහ ගේවින් ලාර්සන් - විවිධ ආකාරයේ ආබාධ හේතුවෙන් තරඟාවලිය සඳහා සහභාගී වීමට නොහැකි විය. වේග පන්දු යවන සයිමන් ඩෝල් ද ආබාධයට පත් වූ ක්‍රිස් ඩ්රම් වෙනුවට නැවත සංචිතයට කැඳවා ඇත.
මේඩ් ඉන් අයි.ඒ.එස්. ප්‍රදර්ශනය (Mede in IAS ප්‍රදර්ශනය)
2000  වර්ෂයේ  මාර්තු  මස සුජිත් රත්නායක ඇතුළු හතර දෙනෙකු හැටියට ලයනල් වෙන්ඩ්ට් කලාගාරයේදී පැවැත් වූ ප්‍රදර්ශනයෙන් මුල් වරට ප්‍රදර්ශනය කළ ඔහුගේ පුරහල බෝම්බය කෘතිය දෙවැනි වර නැවත එම අවුරුද්දේම  ජූලි මස   වෙනත් 15 දෙනෙකු සමග බෙයාර්ෆුට් කලාගාරයේදී ප්‍රදර්ශනය කෙරෙන සමූහ ප්‍රදර්ශනයකි .ඒ වගේම එවකට  සෞන්දර්ය අධ්‍යයන ආයතනයේ අධ්‍යාපනය හදාරමින් සිටි කිසිදා ප්‍රදර්ශනයකට ඉදිරිපත් නොවූ ශිෂ්‍ය ශිෂ්‍යාවන්  15 දෙනෙකු සුජිත් රත්නායක සමග මහජන අවකාශයක ප්‍රදර්ශනයක් හැටියට කලඑළි බසින ලද ප්‍රදර්ශනය මෙය වේ. මේ ප්‍රදර්ශනය සඳහා රත්නායක ද ඇතුලත් කොට සහභාගිකරුවන් තෝරා ගැනීම, ප්‍රදර්ශනය ඉදිරිපත් කිරීම හා ප්‍රදර්ශන සමරු කලාපයට අනුව ප්‍රදර්ශනය  පිලිබඳ හැඳින්වීම ආදී සියල්ල සිදු කරන ලද්දේ ජගත් වීරසිංහ විසිනි. වීරසිංහ එවකට පුරා විද්‍යා පශ්චාත් උපාධි ආයතනයේ කථිකාචාර්යවරයකු වූ අතර සෞන්දර්ය අධ්‍යයන ආයතනයේ බාහිර කථිකාචාර්යවරයකු ද විය. ඒ වගේම අභිනවයෙන් 2000 වර්ෂයේ පිහිටුවන ලද තීර්ථ ජාත්‍යන්තර කලාකරුවන්ගේ එකතුවේ පුරෝගාමී සභාපතිවරයා ඔහු උවද මෙම ප්‍රදර්ශනය අගෝස්තු මස සංවිධානය කරන අවස්ථාවේ එම සංවිධානය පිහිටුවා තිබුනේද නැද්ද යන්නට තොරතුරු නැත. 'තීර්ථ ජාත්‍යන්තර කලාකරුවන්ගේ එකතුව' යන්න කලාකරුවන් 11 දෙනෙකු හැටියට 2000 වර්ෂයේදී පිහිටුවන ලද බවට එම සංවිධානයට අයත් වෙබ් අඩවියේ සඳහන් කොට ඇතත් ඊට දායක වූ කලාකරුවන් කව්ද එය පිහිටවූයේ 2000 වර්ෂයේ කුමන කාල පරාසයකද කෙසේද යන්න සඳහන් කොට නැත. ( මෙම වෙබ් පිටුව බලන්න. ) ප්‍රදර්ශන සමරු කලාපයට අනුව  Club Made in IAS යන්න මගින් සමරු කලාපය  ප්‍රකාශයට පත් කොට ඇත. Club Made in IAS යන්න පිහිටා ඇති බවට 45/3, Temple road, Kalubowila, Dehiwala, Sri Lanka යන ලිපිනය published by Club Made in IAS යටතේ ප්‍රදර්ශන සමරු කලාපය තුළ දක්වා ඇත. සමරු කලාපයේ ප්‍රදර්ශනයේ සහභාගිකරුවන් දක්වා ඇති අනුපිළිවෙලට සහභාගිකරුවන් මෙසේ වේ. සමරු කලාපය තුළ සියලු සහභාගිකරුවන් පැමිණියේ කුමන ප්‍රදේශ වල සිටද යන්න දක්වා ඇත. එම ප්‍රදේශ අයත් වන දිස්ත්‍රික්ක මෙහිලා අභිනවයෙන් සඳහන් කෙරේ.
1. සුජිත් රත්නායක - රන්න ( හම්බන්තොට දිස්ත්‍රික්කය ) 2.උපුල් චමිල බණ්ඩාර - තඹුත්තේගම ( අනුරාධපුර දිස්ත්‍රික්කය ) 3.සුසිල් රෝහණ - බලංගොඩ ( රත්නපුර දිස්ත්‍රික්කය ) 4. පාල පොතුපිටිය - දෙනියාය ( මාතර දිස්ත්‍රික්කය) 5.ඉන්ද්‍රචාපා රාජගුරු - ලේවැල්ල ( නුවර දිස්ත්‍රික්කය ) 6.චතුරි රාජපක්ෂ - ගම්පහ ( ගම්පහ දිස්ත්‍රික්කය ) 7. පල්ලියගුරුගේ අමරජීව - අම්පාර ( අම්පාර දිස්ත්‍රික්කය ) 8. බන්දු මනම්පේරි - බණ්ඩාරගම ( කළුතර දිස්ත්‍රික්කය ) 9. සරත් ප්‍රේමසිංහ - ගම්පහ ( ගම්පහ දිස්ත්‍රික්කය ) 10. ප්‍රසන්න රණබාහු - දෙල්වල ( රත්නපුර දිස්ත්‍රික්කය ) 11.මුදිතා අස්කින් - හැටන් ( නුවරඑළිය දිස්ත්‍රික්කය ) 12. ප්‍රියන්ති මග්ගොනගේ - අගලවත්ත ( කළුතර දිස්ත්‍රික්කය ) 13. නීල් රාජකරුණා - මල්වල ( රත්නපුර දිස්ත්‍රික්කය ) 14. සරත් සමරවීර - වතුරේ ( කෑගල්ල දිස්ත්‍රික්කය ) 15. අනුරාධ හේනක ආරච්චි - හෙට්ටිමුල්ල ( කෑගල්ල දිස්ත්‍රික්කය ) 16. සුනෙත් බෝකුල - පල්ලෙකැලේ ( නුවර දිස්ත්‍රික්කය )
මේඩ් ඉන් අයි.ඒ.එස්. ප්‍රදර්ශනයට පෙර තත්වය
thumb|1995 දී ප්‍රසන්න රණබාහු සහ සරත් ප්‍රේමසිංහ සමග සුජිත් රත්නායක|alt=|වම|240x240px thumb|1998 දී සරත් සමරවීර හා සුජිත් රත්නායක|alt=|වම|239x239px thumb|1999 දී පමණ සුජිත් රත්නායක, සරත් ප්‍රේමසිංහ, ශ්‍රී ලාල් රණවීර, ගිහාන් ධර්මපාල සහ පහළ අධ්‍යයන වර්ෂයේ ප්‍රදීප්  කොතලාවල යන ශිෂ්‍යය්න්|alt=|වම|237x237px thumb|2000 අගෝස්තු මේඩ් ඉන් අයි.ඒ.එස්. ප්‍රදර්ශනයට පෙර 2000 මාර්තු ලයනල් වෙන්ඩ්ට් කලාගාරයේ සමූහ ප්‍රදර්ශනය පැවැත් වූ සුජිත් රත්නායක, ප්‍රදීප් චන්ද්‍රසිරි, මනෝරංජන හේරත් සහ කෝරලේගෙදර පුෂ්පකුමාර යන හතර දෙනා.|alt=|වම|238x238පික් ප්‍රවර්ගය:සමාජ ගැටළු ප්‍රවර්ගය:සමකාලීන දෘෂ්‍ය කලා
නුවන් කුලසේකර
මූලාශ්‍ර
ප්‍රවර්ගය:ක්‍රිකට් ක්‍රීඩකයෝ ප්‍රවර්ගය:ශ්‍රී ලාංකික ක්‍රිකට් ක්‍රීඩකයෝ
ශ්‍රී ලංකාවේ විෂය සමගාමී ක්‍රියා
300px|right සමෝධානිත පෞරුෂ සංවර්ධනයකින් හෙබි මිනිසෙකු බිහිකිරීමේ දි පාසලේ කාර්යභාරය  වැදගත් බව බොහෝ අධ්‍යාපනඥයෝ පෙන්වා දී  ඇත. ඒ අනුව පූර්ණ විෂය මාලාව උපයුක්ත කර ගනු ලබති. පූර්ණ විෂය මාලාව යනු පන්ති කාමරයේ ඉගනීමට පදනම් වන සියලූම විෂයන් අතර තිරස් සම්බන්ධය අවබෝධ වන පරිදිත් ශිෂ්‍ය දක්ෂතා හා  සමාජ කුසලතා වර්ධනය වන පරිදිත් ශිෂ්‍ය සහභාගීත්වය උපරිම මට්ටමට ගෙන ඒමටත් සැකසෙන ඉගෙනුම් අත්දැකීම්ය. මේ අනුව පාසල තුල ක්‍රියාත්මක වන ශාස්ත්‍රිය විෂය මාලාව මෙන්ම විෂය සමගාමි විෂය මාලාව ද එක ලෙස වැදගත්ය. අධ්‍යාපනික වශයෙන් ලඟාකර ගැනිමට අපේක්ෂිත සාධනය උදෙසා විධිමත් විෂය මාලාවට අමතරව අත්දැකීම් ලබාදිමේදි ලංකාවේ පාසල්වල ක්‍රියාත්මක විෂය සමගාමි විෂය මාලාවේ වැදගත් කම විමසා බැලිය යුතුය. නිදහසින් පසු ලංකාවේ ක්‍රියාත්මක වූ අධ්‍යාපනය තුළ සරඹ හා ක්‍රීඩා හැරුණු කොට විෂය සමගාමී ක්‍රියාකාරකම් දැක්වූ වැදගත්කම අඩු මට්ටමක විය. කන්නන්ගර ප්‍රතිසංස්කරණ හරහා විෂය සමගාමී ක්‍රියාකාරකම් කිහිපයක් කෙරෙහි අවධානය යොමු කළද දෙමාපිය ගුරුවරුන්ගේ පිළිගැනීම අවම  මට්ටමක වීමෙන් නිසි ලෙස ක්‍රියාත්මක වීමක් නොවුණි. දැනුම පමණක් වර්ධනය කීරීම සිදුකෙරුණු අධ්‍යාපන ක්‍රමයේ දුර්වලතා ක්‍රමයෙන් මතු වූ අතර අසූව දශකයේ පැන නැගි තරුණ අසහනය කදිම  නිදසුනකි.
ශිෂ්‍යයාට ශාස්ත්‍රීය දැනුම විනා සමාජයේ අභිමානවත් පුද්ගලයෙකු ලෙස ජීවත් වීමට අවශ්‍ය  පෞරුෂ සංවර්ධනයක් නොවීම තුළ ශිෂ්‍යයාට තමාට  අයත් සමාජයට සේවය කිරීම, තම පෞද්ගලික, සහජ  කුසලතා සංවර්ධනය කර ගැනීම ස්වකීය ගති ලක්ෂණ සංවර්ධනයට අවශ්‍ය ඉඩ ප්‍රස්ථා අධ්‍යාපන  ක්‍රමයෙන් නොලැබීමද එයට බලපෑ බව පෙනේ. අද වන විට පවතින අධි තරඟකාරී අධ්‍යාපන ක්‍රමය තුළ අන් සියලූම අරමුණු පසෙකලා විභාග කේන්ද්‍රීයව ශාස්ත්‍රීය විෂය මාලාවට පමණක්  ප්‍රමුඛත්වය හිමිවී ඇත.අධ්‍යාපනය නිසා පොදු හික්මීමක්, තීරණ ගැනීමේ ශක්තියක් හා සමාජ වගකීම් පිළිබඳ අවබෝධයක් ඇතිවිය යුතුයැයි එක්සත් ජාතීන්ගේ ප්‍රඥප්තිය සඳහන් කරයි. එනමුත් සමාජීය වගකීම්වලින් ඈත් වීමට අද බොහෝ දුරට පෙළඹී තිබේ. කුඩා දරුවන් ලාබාල වියේදී ම තියුණු තරඟකාරී ස්වභාවයකට ඇද දමා ඇත. ජාතික අනන්‍යතාව ආගමික ප්‍රවනතාවයෙන් හා පෞද්ගලික ආර්ථික දියුණුව වැනි උග්‍ර පෞද්ගලික ප්‍රශ්නවලින් යට නොවී සම්පූර්ණ ව්‍යූහය දෙස නිදහස්ව හා මධ්‍යස්ථව බැලීමට අවශ්‍ය ශක්තිය කෙනෙකුට අධ්‍යාපනයෙන් ලැබිය යුතුය.( ජාතික අධ්‍යාපන කොමිසන් සභා පළමු වාර්තාව, 1992:55-56 )
අධ්‍යාපනයේ ඵලය ලෙස ඉහළම විභාග සහතිකයක් ලබා ගැනිම කෙරෙහි  දෙමාපියන්, ගුරුවරුන් මෙන්ම සිසුහුද උනන්දු  වෙති. විභාග සමත් වීම යන අහියෝගයෙන් ජය ගනු ලබන්නේ සුළුතර පිරිසකි. එවිට අසමත්වන්නන් ලැබූ අධ්‍යාපනය ජාතියේ අවශ්‍යතාවයට නොගැලපෙන  එකක් සේ පෙනේ. බොහොමයක් සිසුහු අධ්‍යාපනය කාර්යය තුළ දී මෙන්ම සමාජයට පිවිසි පසුවද  අභියෝගයන්ට මුහුණ දීම, නිර්මාණශීලීත්වයෙන්  තොර බව, සමාජ කුසලතා අවම මට්ටමක වන අතර  විරැකියාවෙන්ද පෙළෙති. පාසල් අධ්‍යාපනය තුළින් අපේක්ෂිත පෞරුෂ සංවර්ධනයක් ඉටු නොවීම මීට  බල පෑ ඇතැයි අධ්‍යාපන ක්ෂේත්‍රයේ නියැලෙන්නන්  පෙන්වා දී ඇතත් තවමත් විෂය සමගාමී විෂය  මාලාවක අවශ්‍ය වැදගත්කම පාසල් පද්ධතිය තූළ  හිමිනොමැති බැව් පෙනේ. එබැවින් අද වන විටත් ශාස්ත්‍රීය විෂය මාලාවේ ප්‍රමුඛත්වයෙන් බිහිවන ඉගෙනුම් ඵල දැනුමෙන් සන්නද්ධ වුවන් පමණක් වීම අධ්‍යාපනය ක්ෂේත්‍රයේ පමණක් නොව ලාංකීය වශයෙන් සමාජ, අර්ථීක ගැටලූ නිර්මාණය වීමෙහිලා ද බල පෑ ඇති බව පැහැදිලි ය.
දේශීය අධ්‍යාපනඥයින්ගේ නිර්වචන
අධ්‍යාපන ධවල පත්‍රිකාව විෂය සමගාමී ක්‍රියාකාරකම් නිර්වචනය කරන්නේ මෙසේයි. "පාඨශාලාවල කෙරෙන වැඩ හා සබැඳී පවත්නා නමුදු විශේෂ විෂය නිර්දේශ ආදිය සපයා නැති වැදගත් කාර්ය රාශියකි"(1981:8). විෂය සමගාමී ක්‍රියාකාරකම් පාසලේ විෂයක් ලෙස නම් කරනු නොලැබූව ද ඒවා අධ්‍යාපනයේ වැදගත් අංශයකි. ඒවා පාසලේ වැඩසටහනක අත්‍යවශ්‍යයෙන්ම ඇතුළත් විය යුතුය.
විදුහල්පති අත්පොත විෂය සමගාමී ක්‍රියාකාරකම් නිර්වචනය කර ඇත්තේ මෙසේය. "විෂය සමගාමී ක්‍රියාකාරකම් වූ කලී විෂය මාලාව සමාජමය වශයෙන් අදාළ කරවන, තේරුමක් ඇති කරවන හා රසවිඳිය හැකි තත්ත්වයකට පත් කරවන උපකාරකයකි. එසේම විෂය සමගාමී කටයුතු ශිෂ්‍යයා තුළ යහපත් ආකල්ප වඩා ඵලදායී සමාජ අගයන් වන අභිමතාර්ථ ඇති කරවනසුලූය" (1986:30). මේ අනුව සමාජ සහ පෞද්ගලික සංවර්ධනය අරමුණු කරගෙන පාසල විසින් ක්‍රියාත්මක කරවනු ලබන කාර්යයන් විෂය සමගාමී ක්‍රියාකාරකම් ලෙස විස්තර කර ඇත.
සාමාන්‍ය අධ්‍යාපන ප්‍රතිසංස්කරණ විෂය සමගාමී කටයුතු සංවිධානය කිරීමේ වැදගත්කම හුවා දක්වමින් මෙසේ හඳුන්වා දෙයි. "ළමයාට තමාගේ අත්දැකීම් සාරවත් කර ගැනීමට තමාගේ දක‍්ෂතා මොනවාදැයි හඳුනා ගැනීමට අවස්ථා සපයා දීමත් පාඨශාලා විෂයයකින් කෙරෙන මෙහෙයට සමාන විශාල මෙහෙයක් කිරීම සඳහා ළමයින් විශාල සංඛ්‍යාවකට ඉඩ ප්‍රස්ථා සලසන ක්‍රියාකාරකම් වේ" (1997: 21). එබැවින් විෂය සමගාමී ක්‍රියාකාරකම් පිළිබඳ වැඩසටහන් පුළුල් වන අතරම ඒවා මනා ලෙස සංවිධානය කිරීම ද කළ යුතුය.
ඵලදායී පාසලක් නිර්මාණය කිරීමේ කාර්යයේදී විෂය සමගාමී ක්‍රියාකාරකම් සම්පාදනය පිළිබඳව ගිනිගේ මෙසේ හඳුන්වා දෙයි. "විෂය සමගාමී කටයුතු සිසුන්ගේ පූර්ණ පෞරුෂ වර්ධනයට ඍජුවම දායක වන සාධකයකි"(2006:41). සෑම විෂයකටම අනුබද්ධව ක්‍රියාත්මක විය යුතු මෙම ක්‍රියාකාරකම් ළමා පෞරුෂයේ විවිධ පැති සංවර්ධනය වන පරිදිත් ක්‍රමවත්ව සැලසුම් කිරීම අත්‍යවශ්‍ය වේ.
අවිධිමත් විෂය මාලාව විෂය සමගාමී විෂය මාලාව හා සැඟවුණු විෂය මාලාව වශයෙන් දෙකොටසකට ඛෙදා දක්වන බුත්පිටිය විෂය සමගාමී ක්‍රියාකාරකම් මෙසේ හඳුන්වයි. "විෂය සමගාමී අත්දැකීම් සහජ හැකියාවන් මතු කිරීමට උපයෝගී වන්නකි. නාට්‍ය, ක්‍රීඩා, බාලදක‍ෂ, සාහිත්‍ය සමිති සහ වෙනත් සංගම්, චාරිකා ආදියත් නිර්මාණ, සඟරා ආදී ක්‍රියාකාරී අත්දැකීම් විෂය සමගාමී අත්දැකීම් ලෙස හැඳින්වේ "(බුත්පිටිය, 2008:114).ඉහත ලේඛන වාර්තා ඇසුරෙන් සාකච්ඡා කරන්නට යෙදුණු විවිධ නිර්වචන ඔස්සේ විෂය සමගාමී ක්‍රියාකාරකම් යනු කුමක්දැයි යන්න පිළිබඳ පුළුල් අවබෝධයක් ලබා ගැනීමට උපකාරී වේ.
විදේශීය අධ්‍යාපනඥයින්ගේ නිර්වචන
විෂය සමගාමී ක්‍රියාකාරකම් යනු කුමක්දැයි නිර්වචනයක යෙදෙන කාටර් (Carter) මෙසේ දක්වයි."විෂය සමගාමී ක්‍රියාකාරකම් යනු එක්තරා ප්‍රමාණයකට වෙනස් වූ පරිපාලන නැඹුරුවකින් හා සංවිධානාත්මක ස්වරූපයකින් යුත් පාසල මගින් ක්‍රියාත්මක කෙරෙන සියලූම ශිෂ්‍ය ක්‍රියාකාරකම්ය"(1959:8). සම්ප්‍රදායානුකූල පංතිකාමර ඉගැන්වීම් සඳහා නියමිත විෂය නිර්දේශ, ගුරු අත්පොත් සපයා තිබුණ ද විෂය සමගාමී ක්‍රියාකාරකම් එලෙස විෂය නිර්දේශ අනුව ක්‍රියාත්මක නොවේ. නමුත් මෙම විෂය සමගාමී ක්‍රියාකාරකම් පාසල් කළමනාකාරීත්වය විසින් සංවිධානය කළ යුතුය.
පේජ් (Page) විෂය සමගාමී ක්‍රියාකාරකම් මෙසේ නිර්වචනය කර ඇත. "විෂය සමගාමී ක්‍රියාකාරකම් යනු පාසල විසින් අනුග්‍රහය දක්වනු ලැබූ හෝ පිළිගනු ලැබූ ශාස්ත්‍රීය විෂය මාලාවේ කොටසක් නොවන, අධ්‍යාපනික ආයතනයක අත්‍යවශ්‍යයෙන්ම ඇතුළත් විය යුතු යැයි පිළිගනු ලබන ක්‍රියාකාරකම්ය" (1973:160). ශාස්ත්‍රීය විෂය මාලාව නිශ්චිත අරමුණු, විෂය කරුණු ඉගැන්වීමේ ක්‍රම හා ඇගයීම් ක්‍රියාවලියකින් සමන්විත වූවකි. එවැනි නිශ්චිත පිළිවෙළකට ක්‍රියාත්මක නොවූව ද ඒවා පාසල් පද්ධතිය තුළ අනිවාර්යයෙන්ම තිබිය යුතුය. ඒවා පාසලේ අරමුණු ඉටු කර ගැනීමට ආධාර කරයි.
පාසල්වල විෂය සමගාමී ක්‍රියාකාරකම් වර්ග කිරීම
විෂය සමගාමී ක්‍රියාකාරකම් වර්ග කිරීමේදී ශ්‍රී ලංකාවේ අධ්‍යාපනයට සම්බන්ධ වාර්තා හා උපදෙස් සංග්‍රහ මගින් කෙරෙන විෂය සමගාමී ක්‍රියාකාරකම් සහ විදේශ රටවල් කිහිපයක පාසල් පද්ධතිය තුළ ක්‍රියාත්මක කෙරෙන විෂය සමගාමී ක්‍රියාකාරකම් පිළිබඳව ද මෙහිදී අවධානය යොමු කෙරේ.
දේශීය විෂය සමගාමී ක්‍රියාකාරකම් වර්ග
පුද්ගලයා තුළ පූර්ණ වර්ධනයක් ඇති කිරීමේදී ප්‍රජානන, ආවේදන, මනෝචාලක යන ක්‍ෂේත්‍රයන්ට අදාළව විෂය මාලා අත්දැකීම් ලබාදීමේ වැදගත්කම විදුහල්පති උපදෙස් සංග්‍රහය (1990) අවධාරණය කරන අතර පහත දැක්වෙන පරිදි එම ක්‍රියාකාරකම් වර්ග කර ඇත.
විදුහල්පති අත්පොත (1986) ප්‍රධාන ක්‍ෂේත්‍ර 5 ක් යටතේ විෂය සමගාමී ක්‍රියාකාරකම් වර්ග කර ඇත.
අතුකෝරල (1996) විෂය සමගාමී ක්‍රියාකාරකම් ක්‍රියාත්මක වන ආකාරය පදනම් කරගෙන ප්‍රධාන ක්ෂේත්‍ර 5 ක් යටතේ වර්ග කර දක්වයි.
මෙරට අධ්‍යාපනයට අදාළ ඉහත වාර්තා සහ විද්වතුන්ගේ ඉදිරිපත් කිරීම් අනුව විෂය සමගාමී ක්‍රියාකාරකම්, අත්දැකීම් බහුලව ලැබීමට හැකිවන අයුරින් පුළුල් ක්‍ෂේත්‍රයන් කරා පැතිර පවත්නා බව පැහැදිලි වේ.
විදේශීය විෂය සමගාමී ක්‍රියාකාරකම් වර්ග
ලංකාවේ ක්‍රියාත්මක වන විෂය සමගාමී ක්‍රියාකාරකම්වලට වඩා වැඩි ක්‍ෂේත්‍ර ගණනාවක විෂය සමගාමී ක්‍රියාකාරකම් ලෝකයේ බොහෝ රටවල ක්‍රියාත්මක වේ. රුසියාවේ අධ්‍යාපන පද්ධතිය තුළ ක්‍රියාත්මක කෙරෙන විෂය සමගාමී ක්‍රියාකාරකම් පිළිබඳ විමර්ශනයක යෙදෙන අතුකෝරළ (1996) රුසියානු ළමයින්ට එක්ව ක්‍රියාත්මක කරන දැවැන්ත විෂය සමගාමී ක්‍රියාවලියක් බව පෙන්වා දෙයි. ඔහු විසින් රුසියාවේ ක්‍රියාත්මක විෂය සමගාමී ක්‍රියාකාරකම් වර්ග කිහිපයක් යටතේ දක්වයි.
මේ අනුව රුසියානු අධ්‍යාපන ක්‍රමය පූර්ණ විෂය මාලාවක් ආවරණය කරමින් අත්දැකීම්වලින් පිරිපුන් පුද්ගලයන් සෑදීමට ප්‍රයත්න දරන බව පැහැදිලි වේ.
ඇමරිකා එක්සත් ජනපදයේ අධ්‍යාපන පද්ධතිය තුළ ක්‍රියාත්මක වන විෂය සමගාමී ක්‍රියාකාරකම් පිළිබඳ අන්තර් ජාලයෙහි සඳහන් වන පරිදි නිර්මාණශීලී පරිකල්පන ශක්තියකින් යුතු නිදහස් ඇමරිකානුවකු බිහිකිරීම සඳහා විෂය සමගාමී විෂය මාලාව ද වැදගත්කමකින් ක්‍රියාත්මක වන අතර ඒවා පහත පරිදි දක්වා ක්‍ෂේත්‍ර අනුව දක්වා ඇත.
විෂය සමගාමි ක්‍රියාකාරකම්වල වැදගත්කම
ශාස්ත්‍රිය දක්ෂතාව අනුව ඵලය මැනෙන වත්මන් අධ්‍යාපන පද්ධතිය තුල ශිෂ්‍යයාගේ කුසලතාව අනුව පාසලක ඵලදායිතාවයද මැනෙන නිර්නායක ලෙස විභාග සමත්වීම පිළිගන්නා ප්‍රවණතාවක් පවතී. එහෙත් ඉගෙනීම යනු දැනුම් සම්භාරයකින් මනස පුරවා ගැනිම පමණක් නොව කායික, මානසික හා සමාජීය වශයෙන් සංවර්ධිත පුද්ගලයෙකු සමාජයට දයාද කිරිම බවට අධ්‍යාපන දාර්ශනිකයෝ එකඟ වෙති. ගාන්ධිතුමා විසින් හිස, අත, හදවත සංවර්ධනය කිරිම අධ්‍යාපනයෙන් ඉටුවිය යුතු බව පෙන්වා දී ඇති අතර රූසෝ විසින් දක්වන පරිදි සමාජානුයෝජනය නැතහොත් දරුවා සමාජ පරිසරයට හැඩගැස්වීම මෙන්ම ජීවත්වීමට අවශ්‍ය කුසලතා, සංස්කෘතික සමානුයෝජනය, කාර්යක්ෂම නිවෙස් සාමාජිකයෙකු වීමට සුදානම් වීම යනු ගුණාංග සංවර්ධනය කෙරෙන ක්‍රියාකාරි අවස්ථා සම්පාදනය ද සිදුවිය යුතු බව අධ්‍යාපනඥයින් පෙන්වා දේ.
මේ අනුව අධ්‍යාපනයේ අපේක්ෂිත අරමුණු කරා යාමේදි නිර්දේශිත ශාස්ත්‍රිය විෂය මාලාවෙන් ලබාදෙන දැනුම පිළිබද අත්දැකිම් සේම විෂය සමගාමි විෂය මාලාවෙන් ද ලබා දීමට උත්සහ කරන ආකල්ප හා කුසලතා පිළිබඳ අත්දැකීම් ලබාදිය හැකිය.
සමස්තයක් වශයෙන් ගත් කල ලංකාවේ පාසල්වල විෂය සමගාමි ක්‍රියාකාරකම් ක්‍රියාත්මකව පවති. එහෙත් ඒවයේ සෑහෙන පරස්පරතාවක් විද්‍යාමාන වේ. සමහර පාසල් විෂය සමගාමි ක්‍රියාකාරකම් විශාල සංඛ්‍යාවක් ක්‍රියාත්මක කරන අතර තවත් සමහර පාසල්වල ඇත්තේ ඉතා සුළු සංඛ්‍යාවකි. එසේම ඒවායේ ක්‍රියාත්මක මට්ටම්වල වෙනසක් දැකිය හැකිය. ලංකාවේ ද්විතිය අධ්‍යාපනය තුළ තරඟකාරීව දැනුම රුස්කරනවා හැර නිර්මාණාත්මකව, විශ්ලේෂණාත්මකව බුද්ධිමත්ව යමක් විග්‍රහ කිරිමේ අපහසුතාවයට බොහෝ දෙනෙක් පත්ව ඇත්තේ තරඟයට මුහුණ දීම වෙනුවට තරඟය පීඩනයක් පත්ව ඇති හෙයිනි. අ.පො.ස සාමාන්‍ය පෙළ, උසස් පෙළ විභාගවලින් අපේක්ෂිත ප්‍රතිඵල නොලබන පිරිස් වේ. එසේම විභාගයෙන් සමත්ව උසස් අධ්‍යාපනය සඳහා පිවිසෙන්නන් නිර්මාණශිලිත්වයෙන් තොරව දැනුම යාන්ත්‍රිකරණය කරන ලද පිරිසක් බව උසස් අධ්‍යාපන ආයතනවලින් අසන්නට ලැබේ. එබැවින් යුහුසුළුව නිර්මාණශිලී, සදාචාරාත්මක බුද්ධිමත් පුරවැසියන් බිහිකිරිමට අවශ්‍ය අධ්‍යාපන සැලසුම් සම්පාදනය කර ක්‍රියාත්මක කිරිම ප්‍රඥාගෝචර වේ. වෙනස්වන ලෝකයේ වෙනස්වීම් වලට මුහුණ දීමට අවශ්‍ය ශක්තීන් වර්ධනය කීරීමට නම්  අධ්‍යාපනයෙන් කුසලතා පූර්ණ පුද්ගලයන් බිහිකළ  යුතුය. ජගත්කරණය සමග ඉදිරියට යාමට නම් මානව ප්‍රාග්ධනයේ ගුණාත්මක බව ඉහල නැංවිය යුතුය. එහි අනිවාර්ය වගකීම අධ්‍යාපනයට පැවරෙන අතර පූර්ණ විෂයමාලාවක් තුලින් ක්‍රියාවට නැංවීමේ වගකීම පාසල වෙත පැවරේ. එබැවින් නිර්දේශිත ශාස්ත්‍රීය විෂය මාලාව සමග විෂය සමගාමී විෂය මාලාව වැදගත් ලෙස ක්‍රියාත්මක වීම වැදගත් වන අතර යහපත් පුරවැසියන් තැනීමට හා අධ්‍යාපන අරමුණු පරමාර්ථ ඉටුකර ගැනීම සඳහා ද විෂය සමගාමී ක්‍රියාකාරකම් වැදගත් වේ.
විෂය සමගාමී ක්‍රියාකාරකම් හා පෞරුෂ සංවර්ධනය අතර සම්බන්ධතාව
තරගකාරී විභාග ඉලක්ක කරගත් ඉගෙනුම් ඉගැන්වීම් ක්‍රියාවලිය හේතුවෙන් පාසල් අධ්‍යාපනයෙන් අපේක‍ෂිත ඉගෙනුම් ඵල බිහි නොවීම පිළිබඳව විද්වතුන්ගේ අවධානය යොමු වී ඇත. මේ අනුව අනවශ්‍ය වටිනාකමක් විභාග සඳහා ඇති වී තිඛෙන වාතාවරණය තුළ ශිෂ්‍යයාගේ පෞරුෂය ගොඩනැංවීමේ වගකීම පාසල මගින් ක්‍රියාත්මක වීම ගැටලූකාරී තත්ත්වයක පවත්නා අතර වත්මන් පාසල් පද්ධතියෙහි විෂය සමගාමී ක්‍රියාකාරකම්වල වැදගත්භාවය ඉස්මතු කිරීමට විද්වතුන් බොහෝ උත්සාහ දරන බව පෙනේ. ඒ පිළිබඳ විවිධ අධ්‍යාපනඥයින්ගේ වාර්තා, ප්‍රතිසංස්කරණ වාර්තා හා වෙනත් ලේඛන ඇසුරෙන් අධ්‍යයනය කිරීමට හැකි විය.
කාර්යක්‍ෂම අධ්‍යාපනික පරිසරයක් තුළින් පෞරුෂ සංවර්ධනයට අවස්ථා සම්පාදනය කළ යුතු බවත් එවැනි පසුතලයක් තුළ නිර්මාණය වන ශිෂ්‍යයා සමාජයේ ඉදිරියෙන් සිටින බව ද අධ්‍යාපනඥයින් පෙන්වා දෙන අතර තමා වෙත එල්ල වන ගැටලූවලට මුහුණ දීමේ හැකියාව ප්‍රගුණ වන බව ද සඳහන් කරයි.වෙනස් වන ලෝකයේ වෙනස්වීම්වලට ඔරොත්තු දීමේ ශක්තිය අධ්‍යාපනයෙන් ලබාදිය යුතුය. ඒ පිළිබඳව දිවි පැවැත්ම සඳහා ඉගෙනුම් වාර්තාව මෙලෙස දක්වා ඇත. "මේ යුගයේ කැපී පෙනෙන ලක‍ෂණය වන්නේ වෙනස් වීමයි. මෙයට අනුරූපණය වීමට මානව වර්ගයා සූදානම් කරවීම අධ්‍යාපනයට අන්තිමට ඉටු කරන්නට තිඛෙන කාර්යභාරයයි" (1972:102). මේ අනුව නිර්මාණශීලීත්වයෙන් හා පරිකල්පන ශක්තියෙන් දැනුම ප්‍රයෝජනයට ගැනීමට අවශ්‍ය කුසලතා පරිපූර්ණ කිරීමට හා ප්‍රායෝගික අත්දැකීම් ලබාදීමට සමත් විෂය සමගාමී ක්‍රියාකාරකම් පාසල තුළ සක්‍රීය කිරීම වැදගත් වන බව පෙන්වා දී ඇත.
තරුණයින් පිළිබඳ ජනාධිපති කොමිෂන් සභා වාර්තාව අනාගත අධ්‍යාපනය සඳහා විෂය මාලා සැලසුම් කළ යුතු ආකාරය මෙසේ ප්‍රකාශ කරයි."ශිෂ්‍යයින් සතු ආවේණික හැකියාවන් පූර්ණ තත්ත්වයෙන් සංවර්ධනය කර ගැනීමට හැකිවන පරිදි විෂයමාලා කටයුතු හා ඉන් බැහැර කටයුතු අතර දැනට වඩා ඒකාබද්ධතාවක් ඇතිවන පරිදි අනාගත විෂය මාලා සැලසුම් කළ යුතුය. "(1990:30).
දිවි පැවැත්මට අදාළ දැනුම් සම්භාරය, සදාචාර අගයන් හා විනිශ්චයන් පිළිබඳ අවබෝධයක් ලබාදීම සමබර අධ්‍යාපනයෙන් සිදුවිය යුතුය. මේ පිළිබඳව ජාතික අධ්‍යාපන කොමිෂන් සභා වාර්තාව (1992) පෙන්වා දෙන අතර විශේෂ දක‍ෂතා හැකියා දියුණු කිරීම, ශරීර සෞඛ්‍යය දියුණු කෙරෙන ව්‍යායාම හා ශාරීරික වශයෙන් නොයෙක් දක‍ෂතා වැඩිදියුණු කිරීමට අදාළ ක්‍රියාකාරකම් පාසල්වල සංවිධානය කළ යුතු බව අවධාරණය කරයි.
ළමා පෞරුෂ වර්ධනය තුළ අත්‍යවශ්‍ය පුද්ගලික හා සමාජ කුසලතා වර්ධනය කිරීමේදී විෂය සමගාමී ක්‍රියාකාරකම්වල වැදගත්කම කුප්පුස්වාමි පෙන්වා දී ඇත.
"ළමා පෞරුෂය ගොඩනැෙඟමින් පවතින මෙම වකවානුවේදී විෂය බාහිර / විෂයානුබද්ධ 		කටයුතුවල යෙදීමට පෙළඹෙන බැවින් අවිවේකී ගතියක් පෙන්නුම් කරයි. ඒ සඳහා දක්වන 		උනන්දුව ළමා පෞරුෂ වර්ධනයේ මූලික ගති ලක‍ෂණ පිළිබිඹු කිරීමක් වේ. එබැවින් ඔවුන්ගේ 		පුද්ගලික කුසලතා අපූර්ව ලෙස සංවිධානය වී පෞරුෂය හැඩගැසීමට ළමුන් රුචියක් දක්වන විෂය 		බාහිර කටයුතු හැකිතාක් සම්පාදනය කළ යුතු වේ." (කුප්පුස්වාමි, 1984:196)
පන්තියේ නිශ්ශබ්දව තබා විභාග සඳහා සූදානම් කිරීමට වඩා විෂය සමගාමී ක්‍රියාකාරකම් මගින් ක්‍රියාත්මක වේගාත්මක සමාජයේ සාමාජිකයෙකු වීමට අවශ්‍ය පුහුණුව ලබාදීම කළ යුතු බවත් ඒ උදෙසා විෂය සමගාමී ක්‍රියාකාරකම් සම්පාදනය කිරීම වැදගත් බවත් ගිනිගේ පෙන්වා දෙයි.
"පාසල මගින් ක්‍රියාවට නැඟීමට අපේක‍ෂිත විෂය සමගාමී කටයුතු සිසුන්ගේ පෞරුෂ වර්ධනයට 		ඍජුවම දායක වන ප්‍රබල සාධකයකි. සෑම විෂයකටම අනුබද්ධව ක්‍රියාත්මක විය යුතු මෙම 	ක්‍රියාකාරකම් ළමා පෞරුෂයේ විවිධ පැති සංවර්ධනය වන පරිදිත් වර්ෂයේ එක් කාලයකට සීමා 	නොවී වර්ෂය පුරා දිවෙන පරිදිත් ක්‍රමවත්ව සැලසුම් කිරීම කළ යුතුය. සෑම සිසුවකුම අඩු තරමින් 	විෂය සමගාමී කටයුතු කිහිපයකට සහභාගී කර ගැනීමට ගුරුවරු උනන්දු විය යුතුය" (ගිනිගේ, 	2006:46).
ළමා ලෝකයේ ජීවත්වන ළමයාට උසස් පෞරුෂයක් සංවර්ධනය වෙන්නා වූ ලෙසට අධ්‍යාපනය සැපයීම සිදු කළ යුතු අතර චිත්තවේගික සංවර්ධනය අධ්‍යාපනයෙන් ඉටුවිය යුතු අතරම චිත්ත දමනයකුත් පුද්ගලයාගේ චරිත සංවර්ධනය ද එමඟින් ඇති කරයි. එබැවින් සමාජ ජීවිතයට හැඩගැසීමට ප්‍රයෝජනවත් වන්නා වූ සමිති සමාගම්, සමුපකාරය, ශ්‍රමදාන ව්‍යාපාර බාලදක‍ෂ ව්‍යාපාර, නාට්‍ය උත්සව, අධ්‍යාපන චාරිකා යෑම ආදී ක්‍රියාකාරකම් පාසල් අධ්‍යාපනය තුළින් ලබාදිය යුතුව ඇත.
විභාග ප්‍රතිඵල ඉහළ වීම, දැනුම වර්ධනය පමණක් නොව කුසලතා නිර්මාණය, ශිෂ්‍ය කුසලතා වර්ධනය සඳහා අධ්‍යාපනය මෙහෙයවිය යුතු අතර ජීවත්වීමට වඩා වැදගත් වන අත්දැකීම් විෂය සමගාමී විෂය මාලාව ඔස්සේ සිසුන් තුළ ජනිත කෙරේ. විෂය මාලාව ශිෂ්‍යයින්ට වැඩට පුහුණු කිරීමට පමණක් සීමාකර ඇත්නම් පූර්ණ පෞරුෂ වර්ධනයට අවශ්‍ය කුසලතා සංවර්ධනය නොවේ.
සාමාන්‍ය අධ්‍යාපනය පිළිබඳ ජාතික ප්‍රවෘත්ති රාමුවක් සඳහා යෝජනා (2003) වලට අනුව අධ්‍යාපනයේ පොදු ජාතික අරමුණු අතරින් සුසමාහිත සමබර පෞරුෂයක් සඳහා වූ අංග ලක‍ෂණ සංවර්ධනය කිරීමේ කාර්යයේදී විෂය සමගාමී අත්දැකීම් ලබාදීම මගින් ඊට අදාළ සංවර්ධනය කරා සිසුන් මෙහෙයවිය යුතුව ඇත.පෞරුෂ සංවර්ධනය අධ්‍යාපනයේ පරමාර්ථයක් ලෙස සැලකෙන විට පන්තියේ ඉගැන්වීමට වඩා විෂය බාහිර ක්‍රියාකාරකම්වලින් ඒ පරමාර්ථය නිසැකවම ඉෂ්ට වන බව ඉහත සියලූ ලේඛන, වාර්තා ඇසුරෙන් අනාවරණය වේ.
ක්‍රියාත්මක මට්ටමේදී පවත්නා ගැටලු
නිර්දේශිත ශාස්ත්‍රීය විෂය මාලාව අනුව පන්ති කාමරය තුළ ක්‍රියාත්මක කෙරෙන ඉගෙනුම්, ඉගැන්වීම් ක්‍රියාවලිය තුළින් අත්දැකීම් ලබා දීමට පදනම් වන සියලූ විෂයන්ගේ සමෝධානිත සම්බන්ධතාවය තහවුරුවන පරිදි ශිෂ්‍යයන්ගේ සහජ දක්ෂතා හා කුසලතා වර්ධනය වන පරිදි විෂය  මාලාවන් ක්‍රියාත්මක කිරීම අනිවාර්ය වේ. එම විෂය මාලාව ශාස්තී්‍රය විෂය මාලාවට අනුකූල වන පරිදි එම සියලූ ක්‍රියා කාරකම් වලින් උපරිම ශිෂ්‍ය සහභාගීත්වයක් තුලින් අත්දැකීම් ලබා දීමට එනම්  ප්‍රජනන, ආවේදන හා මනෝචාලක හැකියාවන් වර්ධනයට සමත් පූර්ණ විෂය මාලාවක් ක්‍රියාත්මක කළ යුතුය.
පාසල විභාගය සඳහා කට පාඩම් කරන තැනක් නොවිය යුතු අතර පොත පතින් බැහැරව ජීවිතය පිළිබඳ අවබෝධය මෙන්ම කුසලතා හා ආකල්පද ලබාදීම පිණිස අධ්‍යාපන ක්‍රමය ක්‍රියාත්මක වේ. විෂය ප්‍රතිඵල කුමක් වුවත් සමාජ හුරුකම ඇති රටවැසියන් පුහුණු කිරීම සඳහා පාසල ප්‍රයත්න දැරිය යුතුය. ශිෂ්‍යායාගේ සියලූ ශක්තීන් මතු කර ගැනීම හා වර්ධනය කිරීම අධ්‍යාපන ක්‍රියාදාමය තුළ පාසල  හා ගුරුවරයා සතු කාර්යභාරයකි. අධ්‍යාපනඥයින් දක්වන පරිදි ජීවිත කාලය තුළ මිනිසා සතු විභව ශක්තියෙන් පුබුදුවා ගනු ලබන්නේ 15%-20% තරම් සුළු ප්‍රමාණයකි. මේ සියලූ ශක්තීන් විකසිත වන්නට අවශ්‍ය පෙළඹවීම් අවස්ථාවන් පාසල මගින් සම්පාදනය කළ යුතුය. එය අධ්‍යාපනය තුලින් අපේක්ෂා කරන පූර්ණ පෞරුෂ වර්ධනයක් සහිත පුද්ගලයන් බිහිවන්නට මග පෑදෙන අතරම එයින්  ලබන අභිමානය තුළ ළමයාට අසීමිත දක්ෂතා සහිත කාර්යශූර පුද්ගලයෙකු වීමට හැකිය.
පාසල තුළ ක්‍රියාත්මක ශාස්ත්‍රීය විෂය මාලාව තුළින් හා පැය හයක අධ්‍යාපනයක් තුලින් සමෝධානිත පෞරුෂ සංවර්ධනයකට අවශ්‍ය සියලූ අත්දැකිම් ලබා දීම අසීරුය. ශාස්ත්‍රීය විෂය මාලාවෙන් ලබා දෙන දැනුම පිළිබඳ අත්දැකීම් මෙන්ම දැනුම ප්‍රයෝජනයට ගැනීම හා සමාජ අත්දැකීම් වර්ධනය කීරීමට සමත් ක්‍රීඩා, ශිෂ්‍ය සමිති ඇතුලත් විෂය සමගාමී විෂය මාලාවද එකසේ වැදගත් ලෙස ක්‍රියාත්මක කළ යුතු අතරම අත්දැකිම් වර්ධනයට අවශ්‍ය අවස්ථා සම්පාදනය කළ යුතුය.නමුත් ශාස්ත්‍රීය දක්ෂතාවය අනුව ඵලය මැනෙන වත්මන් පාසල් අධ්‍යාපන පද්ධතිය තුළින් සමෝධානිත පෞරුෂ සංවර්ධනයකින් යුතු  පුද්ගලයෙකු බිහි කිරීම අභියෝගයක්ව පවතී. එය උදෙසා පාසල් පද්ධතිය තුළ පවත්නා ඉඩප්‍රස්තා ප්‍රමාණවත්ව තිබේයැයි සතුටුවිය නොහැකිය.
පෞරුෂත්වයේ සමබර සම්බන්ධතාවයක් නැති බව වර්තමාන සෑම අධ්‍යාපන අංශයකම දැකිය හැකිය. විෂයන් වලින්ද පටු අංශවලට යොමුවන අතර බුදධිමය, වින්දන හා චාලක හැකියවන් ද එකිනෙකින් වෙන්කර ඇත. මෙම තත්වය දුරු කර මිනිසාගේ පූර්ණ පෞර්ෂ වර්ධනයක් ඇති කිරීමට නම් සෑම ඉන්ද්‍රිය අංශයක්ම සමව වර්ධනය කළ යුතුය. කායික, මානසික, බුද්ධිමය, වින්දන, රසික හා සෞන්දර්ය අංශය සමව දියුණු කළ යුතුය. පූර්ණ මිනිසෙකු වන්නේ සෑම අංශයකින්ම පූර්ණ වර්ධනයක් ඇති කළ විටය. යහපත් අන්තර් පුද්ගල සම්බන්ධතා පවත්වා ගැනීම, සමාජ වෙනස් වීම් වලට හුරු වීම, සමාජයේ විවිධ පුද්ගලයන් පිළිබඳ අවබෝධය, සහකම්පනය, අන්‍යෝන්‍ය සුහදතාවයෙන් ජිවත් වීමේ කුසලතාව, චින්තන හැකියාවන් ආදී වශයෙන් සමෝධානිත පෞරුෂ සංවර්ධනයට අවශ්‍ය පෞද්ගලික, සමාජ හා චින්තන කුසලතා සිසුන්ට ලබා දීමේ  අභියෝගයට පාසල මුහුණ දී සිටී.
ඉල්ලිච් (1975) පාසලින් තොර සමාජයක් යෝජනා කරමින් පවත්නා පාසල් අධ්‍යාපන ක්‍රමය විවේචනයට ලක් කරයි. ඒ කෙරෙහි ඉහතින් සඳහන් කළ පාසලෙන් අපේක්ෂිත අරමුණු ඉටු නොවීම ද එක්තරා බලපෑමක් සිදු කර ඇත. පූර්ණ විෂය මාලාවක් ක්‍රියාත්මක කළ යුතු වුවද ශාස්ත්‍රීය විෂය මාලාව ප්‍රමුඛවීම තුළ ශිෂ්‍යයන්ගේ සමෝධානිත පෞරුෂ සංවර්ධනයක් අපේක්ෂා කළ නොහැකි තත්වයක් උදා වී ඇත.
විෂය සමගාමී ක්‍රියාකාරකම්, විෂය බාහිර ක්‍රියාකාරකම් ආදී කවර නමකින් හඳුන්වනු ලැබුවද මෙම ක්‍රියාකාරකම් තුලින් අපේක්ෂා කරනුයේ පුද්ගලික කුසලතා, චින්තන කුසලතා, සමාජ කුසලතා ආදිය ශිෂ්‍යයා තුළ සංවර්ධනය කිරීමයි. එමෙන්ම සමාජයේ සංවර්ධනය, සමාජ සාරධර්ම සංවර්ධනය කිරීමේ අරමුණු සහිතව විෂය  සමගාමී ක්‍රියාකාරකම් ක්‍රියාත්මක වේ.